Амир Темур ва Озарбайжон – ТАФСИЛОТ\nТаҳлил 712 марта кўрилган\nАмир Темур ва Озарбайжон\nОзарбайжонлик таниқли тарихчи Сабуҳ Аҳмедовнинг қисқартирилган тарзда тақдим этилаётган «Амир Темурнинг Озарбайжон тарихи ва маданиятидаги ўрни» сарлавҳали мақоласида соҳибқирон бобомиз Амир Темурнинг Озарбайжон тарихида тутган ўрни, шунингдек, Озарбайжон маданиятида буюк Амир Темур образининг инъикоси хусусида сўз боради.\nШўролар даври озарбайжон тарихшунослигида Амир Темур шахсини Озарбайжонга юриш қилган, кўплаб моҳир усталарни ўзининг улкан салтанатидаги Самарқанд каби шаҳарларга асир сифатида олиб кетган золим босқинчи сифатида талқин қилиш анъанаси устуворлик қилган.\nФақат Озарбайжон мустақилликка эришган 1991 йилдан кейингина тарихий воқеликни ҳаққоний ёритиш имконияти пайдо бўлди.\nXIV асрнинг иккинчи ярмида тарихий Озарбайжон ҳудуди жалоирийлар ҳукмронлигидаги мўғул давлати таркибида бўлган. Озарбайжоннинг шимоли-шарқий вилоятлари, хусусан Ширвон вилоятида ширвоншоҳлар давлати мавжуд бўлиб, жалоирийларга тобе эди. Маҳаллий аҳолининг ўнлаб қўзғолонлари ваҳшийларча бостирилган, мустақилликка бўлган барча уринишларга мўғул қўшинлари томонидан барҳам берилган.\nАмир Темурнинг 1385 – 1395-йиллардаги юришлари, жалоирийларга қарши олиб борган урушлари, албатта, озарбайжон шаҳарларининг иқтисодиётига улкан талофат етказди, аммо улар бундан кўпроқ нарсани олиб келди – жалоирийлар давлатига қақшатқич зарба берилди ва бу мустақил озарбайжон давлатининг ташкил топиш жараёнини тезлаштириб юборди. Шу тариқа Амир Темур Озарбайжон ҳудудининг мўғул давлатидан озод бўлишига улкан ҳисса қўшди.\nАмир Темурнинг ширвоншоҳлар давлатига муносабати ҳам эътиборга молик. Пойтахти Шамаҳи шаҳри бўлган озарбайжонларнинг мазкур давлатига XIV аср охири – XV аср бошларида мураккаб шахс, Озарбайжон тарихида улкан рол ўйнаган Иброҳим I ҳукмдорлик қилган.\nУзоқ йиллар мобайнида вайрон қилувчи ва босқинчи сифатида талқин қилинган Амир Темур ширвоншоҳлар давлатига барҳам бериши ва Ширвон шаҳрини юр юзидан сидириб ташлаши мумкин эди. Бироқ у Иброҳим Iнинг минтақа иқтисоди ва маданиятини тиклашга қаратилган тадбирларини қўллаб-қувватлади. Иброҳим I Озарбайжон тарихидан одил ва оқил ҳукмдор сифатида ўрин олди. «Куч адолатда» шиорини маънавий-ахлоқий мезон санаган Амир Темур шу боис ҳам ширвоншоҳ Иброҳим I ва унинг бунёдкор сиёсатига ҳомийлик қилмадимикан?\nМўғуллар давридан фарқли равишда, Амир Темур юришлари Озарбайжон иқтисодий аҳволига ижобий таъсир кўрсатди. Ўша давр иқтисодий тараққиётини қуйидагилар билан изоҳлаш мумкин.\nБиринчидан, «дунё савдо аҳли ила обод бўлажак» тамойилига таянган Амир Темурнинг ўз юришларидан кўзлаган мақсади ягона савдо-иқтисодий ҳудуд яратиш, савдо йўллари хавфсизлигини таъминлаш, ҳунармандчилик ва тижоратни ривожлантиришдан иборат бўлган.\nУнинг Озарбайжонга қилган юришларида ХIII асрдаги мўғул босқинидаги каби шафқатсизлик ва вайронкорлик ҳолатлари кузатилмайди. Ўрта асрлардаги Озарбайжон шаҳарларида олиб борилган археологик тадқиқотларда ХIII аср бошларига тегишли қатламлар вайроналар, қурол-аслаҳа қолдиқлари, ёнғинлар асоратини кўрсатса, ХV аср бошларига тегишли қатламда катта миқдорда ҳунармандчиликка оид буюмлар, амалий-декоратив санъат намнулари, темурийлар давлатига оид тангалар топилгани ҳам шундан далолат беради.\nИккинчидан, Амир Темур томонидан Тўхтамишхон қўшинининг яксон қилиниши, шу аснода Олтин Ўрда шаҳарлари нуфузининг пасайиши савдо йўлларининг жанубга, яъни Озарбайжонга туташувига олиб келди. Хитойдан Самарқанд орқали Европага элтувчи Буюк ипак йўлининг жанубий йўналиши яна озарбайжон еридан, биринчи навбатда Табриздан ўтадиган бўлди. Бу Табриз шаҳрининг қисқа муддатда гуркираб ривожланиши ва ХV асрдаги Шарқнинг энг йирик шаҳарларидан бирига айланишидаги асосий омил саналади.\nУчинчидан, Амир Темур ўзаро урушларга барҳам бериш ва марказлашган давлат барпо этишга бел боғлаган маҳаллий ҳукмдорларни қўллаб-қувватлаган. Бунга юқорида айтиб ўтганимиз, ширвоншоҳ шайх Иброҳим I ни қўллаб-қувватлагани ҳам мисол бўла олади.\nТўртинчидан, Амир Темур Озарбайжонда ўзининг бунёдкорлик ишлари билан ҳам машҳур. Хусусан, Амир Темурга юришларида йўлдош бўлган таниқли ўрта аср тарихчиси Шарафиддин Яздийнинг «Зафарнома» асарида келтирилишича, соҳибқирон амри билан Байлақон шаҳри қайта тикланган. Озарбайжоннинг бу шаҳри ўз вақтида Субутой баҳодир ва Жебе нўён бошчилигидаги мўғул қўшинига шиддатли қаршилик кўрсатган ва шу сабабли буткул вайрон қилинган. Муаррихнинг қайд этишича, шаҳарни қайта тиклаш учун аввало унинг лойиҳаси ишлаб чиқилган, унда қурилажак 4 бозор, ҳаммом, карвонсарой, майдонлар, боғлар ва уй-жойлар белгилаб олинган. Ташқи девор узунлиги 2400 чўзим (чўзим – тахм. 0,5 метрга тенг қадимги ўлчов бирлиги), эни 11, баландлиги 15 чўзим бўлган. Девор бурчакларида қўрғонлар, ўртасида шинак ва мерлионлар, шунингдек, манжаниқ ўрнатиш учун жой ҳам бўлган. Шаҳар атрофи эни 30, чуқурлиги 20 чўзим бўлган ҳандақ билан ўралган.\nОзарбайжон археологларининг Байлақон экспедицияси давомида Амир Темур буйруғи билан тикланган иншоотларни аниқлашга мушарраф бўлинган. Археологик адабиётларда бу иншоотлар Байлақон шаҳрининг «Темурга оид қисми» дея ном олган. Шундай қилиб, Амир Темур Озарбайжоннинг ХV асрдаги иқтисодий тараққиётида муҳим рол ўйнаган.\nСоҳибқироннинг юришлари натижасида XII асрга қадар юксак даражада бўлган, аммо мўғил истилоси сабаб сусайиб кетган Озарбайжон ва Ўзбекистон шаҳарлари орасидаги маданий алоқалар қайта тикланди.\nБу айниқса бугунги кунимизга қадар сақланиб қолган меъморий обидаларда яққол намоён бўлади. Уларда меъморчилик санъатидаги ғоя ва йўналишларнинг ўзаро сингишиб, қўшилиб кетганига гувоҳ бўламиз. Тадқиқотчи С.Судаков Шаҳрисабздаги Оқсаройнинг ғарбий қисмидаги 2-аркининг катта гул устунидаги сирланган кошинкор қопламада «Муҳаммад Юсуф Табризий иши» деган ёзув икки жойда туширилганини аниқлаган. Муаррих Шарафиддин Яздий Бибихоним масжиди қурилишида озарбайжонлик усталар ҳам ишлаганини кўрсатиб ўтган. Озарбайжондан Ўрта Осиёнинг жанубий-шарқига Мовароуннаҳр учун ноанъанавий бўлган конуссимон чодирлар кириб келганига Бухородаги Чашмаи Аюб, Ҳазрати Имом мақбаралари, Шаҳрисабздаги Дорус-саодат ёдгорликлари мисол бўлади. Ўз навбатида, меъморчиликдаги бино сиртига қат-қат бурмали (гофрировка) қилиб ишлов бериш Озарбайжонга Хоразм (шу ерда ихтиро қилинган) – Хуросон – Озарбайжон – Кичик Осиё йўналиши билан кириб борди.\nЎрта Осиё меъморчилиги ва санъати бўйича тадқиқот олиб борган Галина Пугаченкованинг фикрича, XIV асрнинг биринчи ярмида Озарбайжондаги иншоотлар декорацияси Хоразм ва Мовароуннаҳр иншоотларидан фарқ қилган. Аммо, XIV асрнинг иккинчи ярмига келиб Самарқанд ва Табриз кошоналари декорацияси услубларнинг уйғунлашиб кетгани боис уларни фарқлаш қийин бўлиб қолган.\nБунда шуни алоҳида эътироф этиш жоизки, бу устувор қоидага айланган эталонларни такрорлашдангина иборат жараён эмас, балки янгиланган бадиий образлар негизида яралган ижод намуналаридир.\nАмир Темурнинг фармони билан туркий оламнинг буюк мутасаввуф олими Аҳмад Яссавий мақбараси учун биринж(бронза)дан улкан дошқозон қуйилган. Ушбу дошқозон ҳижрий 801 (мелодий 1399) йилда озарбайжонлик уста Абдулазиз ибн Шарафиддин Табризий ва унинг шогирдлари томонидан тайёрланган. Вазни 2000 кг, диаметри 2,45 метр бўлган ушбу қозон Эрмитажда сақланмоқда ва дунёдаги энг катта қозонлардан бири саналади.\n(1935 йилда Совет Иттифоқида Эрон санъати кунлари ўтказилиши муносабати билан дошқозон Эрмитаж музейига олиб кетилади ва шу бўйи қайтарилмайди. Туркистонликларнинг қайта-қайта мурожаатлари, фидокорона саъй-ҳаракатлари натижасида 1989 йил 4 июлда СССР маданият ишлари министрининг дошқозонни Туркистонга қайтариш ҳақидаги 283-буйруғи эълон қилинади. 54 йил деганда қозон жойига қайтарилди – таржимон).\nҲазрат Аҳмад Яссавийнинг мақбарасидаги қабр тоши ҳам табризлик усталар томонидан, тўқ-яшил табриз мармаридан тайёрланган.\nШу ўринда ўзбек илоҳиётчиси ва шоири Аҳмад Яссавий (1105–1166) ижоди Озарбайжон фалсафий тафаккури ривожига ҳам жуда катта таъсир кўрсатгани, яссавия тариқатининг нуфузи нафақат ўша даврда, ундан кейинги даврларда ҳам улкан аҳамият касб этганини айтиб ўтиш жоиз.\nОзарбайжон ва ўзбек халқининг маданий алоқалари Амир Темур ва унинг авлодлари замонасида ҳам давом этгани адабиёт ва мусиқа соҳасида ҳам ўзини намоён этади. Бунга жуда кўп мисоллар келтириш мумкин. Жумладан, XII аср озарбайжон адабиётининг йирик вакили, туркий адабиётнинг улуғ шоири Низомий Ганжавийнинг «Хусрав ва Ширин» достонини ўзбек туркчасига ўгирган ўзбек шоири Қутб (Хоразм фарзанди) «Низомий болидан ҳолво пиширдим» деган бўлса, яна бир ўзбек шоири Ҳайдар Хоразмий Низомийнинг «Сирлар хазинаси» («Махзан ул-асрор»)ни таржима қилган.\n(Ҳайдар Хоразмий Низомий Ганжавийнинг «Маҳзан ул-асрор» асарига «Гулшан ул-асрор» номи билан туркий тилда жавоб ёзиб (1409–1414), темурий Султон Искандарга бағишлаган. Шеърият мулкининг султони бўлган Алишер Навоий Низомийнинг «Хамса»си – «Панж ганж»дан илҳомланиб ўзининг беш буюк достонини яратган. Огаҳий XIX асрда «Ҳафт пайкар»ни таржима қилган.\nАлишер Навоий асарлари ўзи ҳаёт вақтидаёқ Озарбайжон шоирлари ўртасида машҳур бўлган. Айниқса, Кишварий ва Фузулий Алишер Навоийни ўзларининг буюк устозлари деб билганлар. Алишер Навоий «Мажолис ун-нафоис», «Муҳокамат ул-луғатайн» асарларида Низомий, Хоқоний билан бирга Шайх Ширвоний, Абу Аббос Сухравардий, Абу Абдуллоҳ Хоқоний Сўфий, Шайх Табризий, Қосим Анварий сингари озарбайжон шоир ва олимларининг номларини ҳам ҳурмат билан тилга олади.\nОзарбайжон шоири Муҳаммад Фузулий ўзбек халқининг энг севимли шоирлардан бири саналади. Фузулийнинг асарлари, айниқса, унинг «Лайли ва Мажнун» достони XVII асрдан бошлаб Туркистон мадрасаларида қўлланма вазифасини ўтаган. Фузулийнинг асарлари Ўзбекистонда бир неча марта босилиб чиққан. Низомийнинг «Гулдаста», Фузулийнинг икки жилдли танланган асарлари ва бошқа кўплаб дурдона асарлари ўзбек тилида нашр этилган – таржимон).\nОзарбайжоннинг Мароғ шаҳридан бўлган мусиқашунос Абдулқодир Мароғий (1353-1435) мақом йўналишида бир қатор рисолалар ёзган. У Амир Темур таклифи билан Самарқандга келган ва соҳибқирон саройида ижод қилган.\nЎзбек халқи узоқ йиллар ўзининг буюк аждодлари билан фахрланишдан маҳрум қилинган эди. Ўзбекистон мустақилликка эришгач, вазият тубдан ўзгарди: соҳибқирон Амир Темур ҳар бир ўзбек учун ватан ва миллат тимсолига айланди. Ўзбекистон Республикаси Президенти Ислом Каримов таъкидлаганидек, «Амир Темур шахсини идрок этиш – тарихни идрок этиш демакдир. Амир Темурни англаш – ўзлигимизни англаш демакдир. Амир Темурни улуғлаш – тарих қаърига чуқур илдиз отган томирларимизга, маданиятимизга, қудратимизга асосланиб, буюк келажагимизни, ишончимизни мустаҳкамлаш демакдир». Ушбу ҳаққоний сўзлар нафақат Ўзбекистонга, балки Озарбайжонга ҳам дахлдордир. Ўзликни англаш, ўзининг илдизларини англаш туркийлар тарихидаги буюк шахсларни англаш орқали юз берди.\nХХ аср бошларида Озарбайжон миллий озодлик ҳаракати намояндалари Мамед Эмин Расулзода (1884-1955), Алибек Ҳусайнзода (1864-1940), Аҳмедбек Агаев (1869-1939)ларнинг ижодида Амир Темур сиймоси туркий олам буюклиги рамзи сифатида янгича қиёфа касб этди. Мустақил Озарбайжон Республикаси мавжуд бўлган (1918 – 1920-йиллар) даврда Амир Темур образига алоҳида эътибор қаратилди.\nШуни ҳам айтиш керакки, ўзбек халқининг буюк фарзанди нафақат олимлар, тарихчи ва шарқшунослар, шу билан бирга маданият намояндалари – мусаввирлар, ёзувчилар, шоирлар, драматург ва режиссёрлар эътиборини тортган ва ҳамон тортмоқда.\nРоссия империяси даврида Амир Темур шахсини бешафқат истилочи сифатида талқин қилиш анъанаси устувор эди. Айнан ўша йилларда олимлар жаҳоннинг энг буюк саркардаларидан бирини «Темурланг», «Оқсоқ Темур», «Темир оқсоқ» каби камситувчи номлар билан атай бошлагани бежиз эмас.\n1916 йилда озарбайжон шоири, ёзувчи, драматург, публицист ва жамоат арбоби Мамед Саид Ордубадий (1872-1950) «Темур ва Йилдирим Боязид» асарини ёзди. Шубҳасиз, бу сценарий учун тайёргарлик иши эди. Асарда Амир Темур туркий оламни бирлаштиришга ҳаракат қилган нуфузли шахс, ижобий образ сифатида талқин қилинган. Бироқ, мавжуд сиёсий воқелик Ордубадийга драма устида ишлашга имкон бермаган.\nАмур Темур шахсига қора чапланган шўро ҳукмронлиги йилларида драмани саҳналаштиришга, ҳатто чоп этишга рухсат берилмайди. Шунга қарамай, унинг қўлёзмаси сақланиб қолган ва ҳозир Фузулий номидаги Озарбайжон Фанлар академияси қўлёзмалар институтида сақланмоқда.\nМустақил Озарбайжон Республикаси мавжуд бўлган (1918 – 1920-йиллар) даврда Амир Темур образи туркий олам буюклиги рамзи сифатида тарғиб қилинган ва ҳатто бу республиканинг миллий рамзларида ҳам ўз ифодасини топган. Мисол учун, 1919 йилда ҳарбий вазир Самадбек Меҳмандаровнинг Озарбайжон армияси ҳарбий қисмларининг жанговор байроғи ҳақидаги буйруғи чиқарилган. Унда байроқнинг юқори уч қисми туркий оламнинг машҳур саркардаси Амир Темур шарафига унинг найзаси шаклида бўлиши, шунингдек, байроқ матосидаги нақшлардан бири Амир Темур мақбараси нақшлари кўринишида бўлиши кераклиги алоҳида белгиланган. Афсуски, 1920 йилда шўро Россияси томонидан Озарбайжонни оккупация қилиши билан мазкур рамзларга ҳам барҳам берилган.\nТаниқли озарбайжон шоири, драматург ва жамоат арбоби Ҳусайн Жовид (1882-1941) ҳам Амир Темур образига мурожаат қилган. У 1920-йиллардаёқ Ўзбекистонда танилиб улгурган. 1920 йилда Тошкентда Ҳусайн Жовиднинг «Иблис» драмаси премьераси Ўзбек давлат труппаси томонидан озарбайжон тилида саҳналаштирилди. Кейинроқ, 1923 йилда драма ўзбек тилига таржима қилинди.\nҲусайн Жовид Амир Темур образини ёритишда жуда катта қийинчиликларга дуч келади. Юқорида таъкидлаганимиздек, Совет иттифоқида Амир Темур зулмкор босқинчи сифатида талқин этилган. Мана шундай бир шароитда соҳибқирон образини ҳаққоний ёритиш қийин эди, шу боис Ҳусайн Жовид бошиданоқ ҳукуматнинг тазйиқига учраган. Тарихий драма 1925 йилда якунланади, унинг Озарбайжон маданий муҳитидаги обрўси ниҳоятда баландлиги боисидан драмани саҳналаштиришга рухсат берилади. Фақат бир шарт билан: асар «Оқсоқ Темур» номи билан саҳналаштирилиши керак эди.\nБарча тазйиқларга қарамай, муаллиф драмага ўзгартиш киритишдан бош тортади ва Амир Темур қиёфасига салбий тус берилишига рози бўлмайди. «1925 йилнинг 15 ноябрида Бокунинг «Коммунист» газетаси Д.Буниятзода номидаги драма театрида «Оқсоқ Темур» спектакли намойиши бошлангани ҳақида хабар тарқатади (бош режиссёр – А.Туганов, режиссёр – А.Шарифзода). Бироқ ҳукумат норозилигининг чеки йўқ эди: драмадаги Амир Темур образи шўро мафкураси қолипларига сиғмас эди. Муаллиф уни золим, ёвуз оқсоқ эмас, туркий дунёни бирлаштирган буюк саркарда, илму фан, санъат, ҳунармандчилик ва тижорат ҳомийси сифатида кўрсатади. Шунингдек, драмадаги яна бир персонаж – Шайх Бухорийнинг донишманд, юксак билим соҳиби сифатида тасвирлангани ҳам шўро мафкурачиларига ёқмайди. Спектакл намойишидан бир ҳафта ўтмай туриб «Коммунист» газетасида «Танқидчи» тахаллуси билан мазкур асар коммунистик нуқтаи назарга зидлиги, уни таъқиқлаш кераклиги ҳақида мақола чоп этилади. Бироқ, юқорида айтганимдек, Ҳусайн Жовиднинг обрўси жуда баланд эди ва спектакл ўша мавсум охиригача қўйилди.\n1926 йилда мазкур асар Бокуда Озарбайжон академик театри томонидан қўйилади. Аммо бу сафар Ҳусайн Жовид ва театр раҳбарияти қатъий огоҳлантирилади. 1937 йилда Ҳусайн Жовид ҳибсга олинганида унга қўйилган кўплаб айбловлар қаторида Амир Темур шахсини тарғиб қилганлик айби ҳам бор эди. Драматург 8 йилга озодликдан маҳрум этилади ва Магадандаги лагерга жўнатилади. Драматург ўша ерда вафот этади.\n1973 йилда «Озарбайжонфильм» киностудияси буюк озарбайжон шоири Имомиддин Насимийнинг ҳаёти ва ижоди ҳақидаги «Насимий» фильмини суратга олади. Фильмни суратга олиш ишлари Озарбайжондан ташқари Самарқанд, Бухоро ва Хивада ҳам ўтказилган. Кинокартинада Амир Темур нафақат буюк саркарда, балки бирлик ва тараққиётга интилган ҳукмдор сифатида ҳам талқин қилинади.\nФильм 1974 йилда Бокуда ўтказилган VII бутуниттифоқ кинофестивалида энг яхши тарихий фильм йўналишида махсус мукофотга сазовор бўлган.\n1983 йилда эса Ҳусайн Жовиднинг «Амир Темур» драмаси экранлаштирилади. Амир Темур образини яратган иқтидорли озарбайжон актёри Гамлет Хонизода туркий дунёнинг энг йирик ҳукмдорининг улуғвор ва донишманд қиёфасини кўрсата олди.\n2014 йилда Озарбайжон миллий академик театрида Ҳусайн Жовиднинг тарихий драмаси асосида «Əmir Teymur» («Амир Темур») спектакли премьераси бўлиб ўтди.


Маълумки, корхона, маҳсулот, хизмат, иқтисодий фаолиятнинг бирор турини оммалаштиришда рекламанинг ўрни беқиёсдир. Рекламага савдони харакатлантирувчи асосий куч дея тариф берилиши хам бежиз эмас.\nДавлатимиз рахбари томонидан маҳаллий ишлаб чиқарувчиларни қўллаб-қувватлаш, улар томонидан ишлаб чиқарилаётган маҳсулот ва хизматларни оммалаштириш, реклама қилиниши учун имкониятлар яратилишига алохида эътибор берилмоқда.\nХусусан, Узбекистон Республикаси Президенти рахбарлигида 2019 йил 17 сентябр куни кенгайтирилган тарзда ўтказилган видеоселектор йиғилиши 39-сон баёнининг 52-бандида махаллийлаштирилган маҳсулотларни (хизматларни) оммавий ахборот воситалари орқали реклама қилишда 50 фоизли чегирмалар бериш ва бошқа қулайликлар тақдим этилиши назарда тутилган.\nТадбиркорлик субъектлари диққатига, Ўзбекистон МТРК тизимидаги марказий ва худудий теле-, радио каналларда махаллий маҳсулотлар (хизматлар)ни реклама қилиш учун 50 фоизли чегирмалар белгиланди ва 15 октябрдан бошлаб кучга кирди.\nМахаллий махсулотлар (хизматлар)ни реклама қилиш учун 50 фоизли чегирмали тарифлари илова қилинади.


Астананинг 20 йиллигини нишонлашди\nТуркистон вилоятида Астананинг 20 йиллигига бағишланган “Асқақтай бер, Астана!” тантанали тадбири уюштирилди.\nТадбирда вилоят ҳокими Ж. Туймебаев, вилоят маслаҳати котиби Қ. Балабиев, “Нұр Отан” партияси вилоят филилали раисининг биринчи ўринбосари Н. Жўлдасов, вилоят бошқармалари, департаментлари раҳбарлари, зиёлилар, меҳмонлар ҳамда туркистонликлар иштирок этишди.\nЖ. Туймебаев ўз маърузасида Астананинг бунёд этилиши, мустақиллик йилларида қадам-бақадам қийинчиликларни енгиб, бугунги кунда жаҳонда тараққий этган 30 давлат қаторига қўшилишни мақсад этган Қозоғистон ва унинг раҳнамоси Н. Назарбаевнинг бундаги беқиёс хизматини таъкидлади.\nТадбирда, шунингдек, бир гуруҳ фахрийларга «Астанага – 20 йил» медали тантанали равишда тақдим этилди.\nМукофотланганлар орасида меҳнат фахрийси Р. Холмуродов ҳам бор. Шунингдек, илғорларга, фахрийларга «Жанубий Қозоғистон вилоятининг фахрий фуқароси» унвони топширилди. Мукофотланганлар орасида вилоят ўзбек драма театри директори, «Дўстлик» ҳамжамияти раиси И. Ҳошимжонов ҳам бор.\nТадбир иштирокчиларига ҳунармандчилик буюмлари кўргазмаси ва санъат усталарининг концерт дастури тақдим этилди.\nШ. МАДАЛИЕВ, 2018-07-05, 12:28 254\nТУРКИСТОНДА ЎЗГАЧА ФАВВОРА 50\n200 тенгелик чақа муомалага чиқади 23\nДавлат раҳбари Қозоғистонда уй-жой нархини пасайтиришни топширди 30\nҲАМКОРЛИК ЯНАДА МУСТАҲКАМЛАНАДИ 22\nМЕМОРАНДУМ ИМЗОЛАНДИ 51\nНОН – МЕҲНАТНИНГ МЕВАСИ 38\nТАНДИР ТЎЛИБ, ЁПИЛДИ НОН... 107\nБОЖХОНА БЕКАТЛАРИ МОДЕРНИЗАЦИЯ ҚИЛИНМОҚДА 52\nАлпомишлар афсона эмас 70\nДОЛЗАРБ МАСАЛАЛАР МУҲОКАМАСИ 32\nБир чанғароқ остида 43\nЧИПТАЛАРНИ ТЕРМИНАЛДАН ҲАМ ОЛИШИНГИЗ МУМКИН 55\nҚ. ТЎҚАЕВ: “ИҚТИСОДИЁТНИ РИВОЖЛАНТИРИШДА ЯНГИ ҒОЯЛАР, ЯНГИ ҲАРАКАТЛАР ЛОЗИМ” 41\nТУРКСОЙнинг ТУҲФАСИ 13\nАРИСНИНГ ЯНГИ ДАРВОЗАСИ ОЧИЛДИ 46\nМЕДАЛЬ БИЛАН ТАҚДИРЛАНДИ 72\nТУРИЗМ ЯНАДА РИВОЖЛАНАДИ 40\nТАРИХ ВА МАЪНАВИЯТ КЎЗГУСИ 52\nЯПОНИЯ ЭЛЧИСИНИ ҚАБУЛ ҚИЛДИ 77


Одессада бир йил аввалги тўқнашув қурбонлари хотирланди\nУкраинанинг Одесса шаҳрида 2014 йилнинг 2 май куни расмий Киев тарафдорлари ва мухолифлари ўртасида содир бўлган тўқнашувда ҳалок бўлган кишилар хотирланди. Ўшанда жами 48 одам нобуд бўлганди.\nТартибсизликка шаҳарда иккала томон вакиллари ўртасида чиққан муштлашув сабаб бўлганди. У Украина шарқига мухторият берилиши тарафдорлари Киевни қўлловчилардан беркиниб олган касаба уюшмаси биносига ўт кетиши билан якунланганди. Бинода чиққан ёнғин сабаблари ҳалигача аниқ эмас.\nАйримлар бинодаги ёнғинга расмий Киевни ёқловчилар томонидан отилган ёқилғили шиша сабаб бўлганини айтишса, расмий манбалар фожеага бино томидаги мудофаачилар отган ёғилғи тўла шиша сабаб бўлган бўлиши мумкинлигини таъкидлайди. Ўша пайтда бино ичида 43 киши ҳалок бўлган.\nМингга яқин намойишчи йиғилган бошқа бир норозилик тадбири кеча пойтахт Киевда бўлиб ўтди. Бу намойишчиларнинг айримлари қўлларига “Унутмаймиз ва кечирмаймиз” деб ёзилган шиорларни кўтариб олишганди.


БИШКЕК – Пайшанба (17 январ) куни Бишкекдаги Олатов майдонида тўпланган юзлаб намойишчилар ҳукуматдан хитойлик ноқонуний мигрантларни чиқариб юбориш ва уларга фуқаролик беришни тўхтатишни талаб қилдилар, деб хабар берди Озод Европа/Озодлик радиоси.\nТашқи ишлар вазири Алмаз Имангазиевнинг намойишчиларга маълум қилишича, Қирғизистондаги барча хитойлик мигрантлар бу ерда қонуний истиқомат қилади.\nНамойишчилар ҳукуматдан Қирғизистондаги барча Хитой компанияларидан текширув ўтказишни ва у ердаги ноқонуний мигрантларни аниқлашни талаб қилганлар.\nШу билан бирга, улар Хитойнинг Шинжон мухтор вилоятидаги қайта тарбиялаш лагерларига қамаб қўйилган этник қирғизларни қўллаб-қувватлаш ниятини изҳор қилганлар. Бу даъво Пекин томонидан рад этилган.\nҲар ким ўз иши билан шуғулланиши керак. Сайланган президент давлатни бошқариши керак, вазирлар маҳкамаси - ижро этувчи ҳокимият, парламент эса - қонун чиқарувчи орган. Қурувчи уйлар қуриши, йўлсоз йўллар барпо этиши, шифокор беморларни даволаши, ўқитувчи болаларни ўқитиши, сотувчи савдо қилиши керак. Шундагина мамлакатда тартиб бўлади. Бошқарувда ҳеч нарсани тушунмайдиган, такасалтанг одам давлат ва ҳукуматга мамлакатни қандай идора қилишни ўргатмагани маъқул. Ҳеч қандай мамлакатда, ҳатто АҚШда ҳам бундай чиқишларга йўл қўйишмайди. Мамлакатда тартиб ва барқарорлик, тинчлик ва осойишталик ҳукм суриши керак, шундагина ривожланиш бўлади.


“Ўлик жонлар” ортидаги жиноят - Darakchi\nЖИНОЯТ 26.03.2016, 12:26\nБу гал одил суд курсисида илдизлари мамлакатимиз сарҳадларидан узоқларга бориб тақаладиган йирик уюшган жиноий гуруҳ аъзолари ўтиришди. Барчаси Россия Федерацияси фуқаролари Алесандр Чернецов ва Андрей Маркелов Ўзбекистонда ноқонуний бизнес билан шуғулланиб, мўмай даромад орттирмоқчи бўлишди. Улар умумий танишлари, мамлакатимизнинг собиқ фуқароси, айни пайтда Россия Федерацияси фуқароси бўлган Фрейман исмли кимсанинг тавсиясига кўра, ўз гуруҳларига самарқандлик Елена Тиринани ҳам жалб қилишади ҳамда минтақада ишни йўлга қўйиш ва бошқаришдек “фахрли” вазифани унинг зиммасига юклашади.\nЕ.Тирина жиноий режаларини амалга оширишга ўз дугонаси Камилла Басмановани ҳам тортади. «Фортуна благородия» МЧЖ муассиси бўлган бу аёл “маркетинг тадқиқотлари ўтказиш, савдо фаолияти ва консалтинг хизматлари кўрсатиш” ниқоби остида мамлакатимиздаги интернет провайдерлари билан сохта шартномалар тузган. Бир қанча мобил алоқаларнинг дилери бўлиш баробарида у кўрсатилган мобил алоқа хизматлари учун абонент шартномаларини сохталаштириш билан ҳам шуғулланган.\nБизнес яхши бошланди. Даромадлар миқдори ортиб борди. Кўп ўтмай, улар учун Самарқанд торлик қилиб, мамлакатнинг бошқа ҳудудларига ҳам “мўралай” бошлашди. Ўз фаолиятларини кенгайтириш учун жиноятчилар “Ўзбекистон темир йўллари” ДАТК ходимлари Даврон Якубов ва Хайриддин Насриддиновни ҳам жалб қилишди. Улар поездда Тошкентга кириб келишлари билан А.Абдурахимов билан боғланишар, учинчи шахслар ёрдамида “тақиқланган товар”ларни унга бериб юборишарди. Шу тариқа барча техникалар Самарқандга келтирилар, у ердан бутун мамлакат бўйлаб тарқаларди.\nЯна бир аёл – Мария Хван сохта абонент ҳужжатларини тайёрлар, бошқача айтганда “ўлик жонлар” учун сохта уланишларни расмийлаштирарди. Шу тарзда расмийлаштирилган сим-карталар сони 2117 тага етган.\nЕ.Тирина барча харажатларни банкдаги ҳисобидан, кўрсатилган хизматлар учун эса, нақд пул билан тўлашни кафолатлаган. Бунинг учун ҳомийлар унга Россиядан пул маблағлари жўнатиб туришар, бу пуллар “қора бозор”да алмаштириб олинарди. Кейин бу пуллар Verbatim илмий-ишлаб чиқариш ва савдо корхонаси хизматлари учун нақд тўловга, «Фортуна благородия» МЧЖнинг банкдаги ҳисобини тўлдиришга сарфланган.\nСуд мажлиси давомида жиноятчилар ўз айбларини тан олишди ва пушаймонлик билдиришди. Одил суд уч нафар аёл - Е.Тирина, К.Басманова ва Л.Коганга нисбатан инсонпарварлик намунасини кўрсатди: Олий Мажлис Сенатининг “Ўзбекистон Республикаси Конституцияси қабул қилинганлигининг 23 йиллиги муносабати билан амнистия тўғрисида”ги қарорига асосан, уларга нисбатан қўзғатилган жиноят иши ҳаракатдан тўхтатилди. Амнистия актига асосан, Verbatim корхонаси директори З.Умаров энг кам ойлик иш ҳақининг 320 баравари миқдорида жаримага тортилди.


Португалияда Роналду “Йил футболчиси” деб топилди | Qalampir.uz\nПортугалияда Роналду “Йил футболчиси” деб топилди\nСпорт\t03 Сентябрь 2019 15:56 1022\n"Ювентус" ҳужумчиси Криштиану Роналду Португалияда "Йил футболчиси" деб топилди.\nБу 34 ёшли футболчи учун фаолиятидаги 10-соврин бўлди. Футболчи сўровнинг финалида "Манчестер Сити" ярим ҳимоячиси Бернарду Силва ҳамда "Атлетико" ҳужумчиси Жоау Феликсдан ўзиб кетди.\nКриштиану Роналду 2018/19 йилги мавсум жами турнирларда 47та ўйинда майдонга тушиб, 31та гол ва 13та ассистентликни амалга оширди. 34 ёшли форвард бу мавсумда Италия чемпиони, Суперкубоги ва Миллатлар Лигаси ғолибига айланди.\n"Мен 3 та совринни қўлга киритдим, шу ўринда ҳар доимгидек хотиржамман", дейди Роналду. "Мен ёмон ўйнаган мавсум бўлмаган, буниси ҳам истисно эмас. Охирги 16 йил ҳаммаси ҳақида гувоҳлик беради, яна нима қила олишим мумкин?"\nЛиссабонда уйсизлар “Рождество”ни масжидда нишонлади Mайкл Жордан услубидаги голдан сўнг Роналду мемлар қаҳрамони бўлди Яширин тўй: Роналду ким билан “турмуш қурди”? Роналду “Милан” билан ўйин якунланмасдан стадионни тарк этди Месси Роналдунинг таклифини қабул қилди Роналдунинг Nike`дан олган гонорари қанча?\n27 Февраль 13:17 43338\n27 Февраль 17:49 16845\n27 Февраль 18:27 15244\n27 Февраль 14:58 13636\n26 Февраль 20:43 12688


ОАВ: Россия Тожикистон билан авиаалоқаларни тўхтатиши мумкин\n08:44 / 03.11.2016\nРоссия Федерацияси 2016 йил 8 ноябридан бир томонлама тартибда Тожикистон билан авиақатновларни тўхтатиши мумкин. Бунга, Тожикистон томонининг "Жуковский" аэропортидан парвоз қилувчи Россия компанияларининг парвозларини келишиб олишни рад этгани сабаб бўлиши мумкин. Бу ҳақда "Коммерсант" газетаси соҳа ва Россия транспорт вазирлигидаги манбаларига таянган ҳолда хабар қилмоқда.\nМанбанинг сўзларига кўра, Тожикистон фикрича, "Жуковский" тўлиқ фаолият юритаётган тўртинчи аэропортга айланган. "Шу боисдан, Душанбе ва Хўжанд шаҳарларига авиакомпанияларнинг қўшимча парвозларини йўлга қўйиш Россия томонига авиаташувчилар ва парвозлар оралиғини кўпайтириш имконини беради". Яъни, Душанбега парвозни амалга оширишга рухсат бериш учун "ҳукуматлараро келишувни кўриб чиқиш керак бўлади", - деб ёзади газета.\nРоссия транспорт вазирлиги матбуот хизматига кўра, ҳукумат буйруғига асосан "Внуково", "Домодедово" ва "Шереметьево" халқаро аэропортлари Москвага қараши ҳисобланади. "Жуковский" аэропорти эса Раменскийга тегишли. Шу билан, "Тожикистон томонининг Россия аэропортининг мақомини аниқлашга уриниши Россия ҳукуматининг ўз ҳудудидаги суверенитетини бузади". "Жуковский" аэропортидан парвоз қилувчи Россия авиакомпаниялари самолётларига рухсат бермаслик — ҳаво қатновлари тўғрисидаги ҳукуматлараро келишувнинг "бевосита бузилишидир".\nБундан ташқари, вазирлик матбуот хизматининг таъкидлашича, мазкур йўналишларда парвоз қилувчиларнинг аксарияти "Тожикистон ЯИМнинг 48 фоизини таъминлаётган тожик меҳнат муҳожирларидир". Мабодо, расмий Душанбе ўз қарашини ўзгартирмаса, Россия ҳукумати маҳаллий авиакомпанияларнинг "ҳуқуқлари поймол қилинишига йўл қўймаслик" мақсадида жавоб чоралари кўришга мажбур бўлади, дея вазирлик баёнотидан иқтибос келтиради газета.\nРоссия Тожикистон ЯИМ "Жуковский" аэропорти меҳнат муҳожири


Обама Москвани музокараларга чорлади\n12:53 / 31.03.2016\n31 март куни Вашингтонда иш бошлайдиган Ядро хавфсизлиги саммити арафасида, АҚШ президенти Барак Обама Россияни ўрта ва қисқа масофаларга уча оладиган ракеталар тўғрисидаги шартнома бандларига тўлиқ амал қилишга чақирди. Бу ҳақда Америка етакчиси The Washington Post газетасидаги мақоласида фикр юритган.\nУнда Обама ушбу шартнома бузилаётган ҳолатларга эътибор қаратиб, Вашингтон Кремль маъмуриятини ўз мажбуриятларини тўлиқ бажаришга ундашини таъкидлаган.\nАмерика етакчиси ядро қуроллари захирасини қисқартириш зарурлигини алоҳида қайд этар экан, бу борада Россия ва АҚШ ўртасида икки томонлама музокаралар ўтказиш таклифини билдирган.\nОбаманинг эътирофига кўра, Москва ва Вашингтон стратегик ҳужум қуролларини қисқартириш ва чеклаш бўйича зиммасидаги мажбуриятларини бажариб келаётгани боис, 2018 йилда ушбу мамлакатлар ихтиёридаги жанговар ядрокаллаклари сони 1950 йилдан бери энг паст кўрсаткичга етади.\n2015 йил декабрь ойида, АҚШ Россия томонидан ўрта ва қисқа масофаларга учувчи ракеталарни йўқ қилиш тўғрисидаги шартнома бандлари бузилаётганини рўкач қилиб, Москвага қарши санкциялар тайёрлаётгани ошкор бўлганди.\nУмуман, сўнгги йилларда Россия ва АҚШ мазкур шартнома бандларини бузишда, бир-бирини айблаб келади. Вашингтон, “Искандер-М” ерусти мажмуасининг Р-500 қанотли ракетаси ҳамда янги стратегик РС-26 («Рубеж») ракетасига нисбатан ўз даъволарини илгари сурмоқда.\nМосква томони эса 1990 йиллар охиридан бошлаб, АҚШда ракеталарга қарши мудофаа тизими учун нишон ракеталар ишлаб чиқарилаётганидан қайғурмоқда. Россиянинг фикрича, бу ускуналар аслида жанговар қурол ўрнатилмаган тўлақонли ракеталардир. Шунингдек, Руминияда Tomahawk ракеталарини учириш имконини берувчи Standard SM-3 мажмуаларининг ўрнатилиши Москва хавотирига сабаб бўлмоқда.


Қоидаларга риоя қилиш қийинми? — Ishonch Gazetasi\nҚоидаларга риоя қилиш қийинми?\nИқтисодий фаолияти тикланган корхоналарда карантин қоидаларига риоя этиш аҳволи қандай? Касаба уюшмалари ва ҳамкор ташкилотлар вакилларидан иборат жамоатчилик назорати гуруҳи вазиятга холисона баҳо беришга интилиб келмоқда.\nўтган ҳафтада 17594 нафар ходим меҳнат қилаётган 476 та корхона ва ташкилотларда карантин қоидаларининг бажарилиши ўрганилди. Таассуфланарлиси, ҳали ҳам айрим мутасаддилар фаолиятида ходимлар ва жамоатчилик тақдирига бефарқлик бор. Шароит тақозосига кўра, хавфсизлик туннеллари ўрнатилиши шарт бўлган 332 та меҳнат жамоасида бу масалага панжа орасидан қараб келинмоқда. Айниқса, фаолиятини вахта ва вахтасиз усулда ташкил этган ташкилотлар ходимлари саломатлиги юзасидан хавотирга тушмасдан илож йўқ. Бугунги кунда ётоқ услубида одамларни ишлатаётган 14 та ташкилот вақтинчалик яшаш жойларида шарт-шароит яратмаган. Бу ерларда шахсий гигиена талаблари у ёқда турсин, оддийгина ювинишга ҳам имкон йўқ. Шу чоққача ишчи гуруҳининг аралашуви билан 52 та ташкилотда ташкил этилган ётоқхона шароитлари яхшиланди. Ходимларга рисоладагидек яшаш тарзи барпо қилмаганлар қатъий равишда огоҳлантирилди.\nКарантин талабини бажаришда ҳар бир киши ўз шахсий масъулиятини намоён этиши лозим. Ўрганишлар жараёнида бугунги ҳолатдан хулоса чиқармаётганларга кўплаб дуч келинмоқда. Хусусан, вилоят тез тиббий ёрдам бўлимининг Тойлоқ тумани филиалида ана шундай ҳолатга дуч келдик. «Тез тиббий ёрдам» автомашинаси ҳайдовчиси тиббий ниқобдан фойдаланмасдан, махсус кийимсиз хизмат вазифасини бажараётгани аниқланди. Ҳайдовчига, атрофдагиларга катта хавф туғдираётганини тушунтиришга бўлган уринишлар ҳам «ҳайф» кетди. Тойлоқ туман ИИБнинг 420 сонли таянч пункти эшиги олдига хавфсизлик туннели ўрнатилмаган. Ҳаттоки, бирор турдаги дезинфекция воситалари ҳам мавжуд эмас. Ички ишлар идораси раҳбарларининг жамоатчилик назорати гуруҳининг бу талабини эшитишни ҳам истамаганини қандай баҳолаш мумкин? Ваҳоланки, бу ерга кунига кўплаб одамлар кириб чиқишмайдими? Вазиятдан келиб чиқиб, ўрнатилган санитар талабларига риоя қилиш шунчалик қийинми? Наҳотки ўзимиз ва атрофдагиларни асраб-авайлашга ўрганишимиз мушкул бўлса?\nМеҳнат инспекциясининг Самарқанд вилояти бўйича\nТўғри танқид қилинган


СБХ / 2020 йил / № 32 / Амалий бухгалтерия\nУмумбелгиланган солиқларни тўловчи корхонада инвентаризация натижалари бўйича тўлиқ амортизацияланган асосий воситанинг камомади аниқланди.\n1. Асосий восита камомади қандай бухгалтерия проводкалари билан акс эттирилади?\n2. Бу қандай солиқ оқибатларини юзага келтиради?\n1. Инвентаризация ўтказиш ва унинг натижаларини расмийлаштириш 16-сон БҲМС «Инвентаризацияни ташкил этиш ва ўтказиш» (АВ томонидан 2.11.1999 йилда 833-сон билан рўйхатдан ўтказилган) билан тартибга солинади.\nМол-мулк камомади айбдор шахслардан ундирилади. Айбдор шахс мавжуд бўлмаса ёки уни аниқлашнинг имкони бўлмаса, камомад корхона харажатларига ҳисобдан чиқарилади (19-сон БҲМСнинг 5.70-банди).\nБухгалтерия ҳисобида инвентаризация вақтида аниқланган мол-мулк камомади айбдор шахслар аниқлангунга қадар 5910-«Камомадлар ва қийматликларнинг бузилишидан йўқотишлар» счётида акс эттирилади. Мол-мулк камомадини ҳисобга олиш бўйича бухгалтерия проводкалари Инвентаризация жараёнида аниқланган мол-мулк камомади ва ортиқчасининг бухгалтерия ҳисоби тартиби тўғрисида низомда (АВ томонидан 6.04.2004 йилда 1334-сон билан рўйхатдан ўтказилган) келтирилган.\n2. Иш берувчининг мулки ўғирланганда, кам чиққанда, қасддан йўқотиш ёки қасддан бузиш натижасида ҳамда бошқа ҳолларда етказилган зарар ҳажми бозор қиймати бўйича ҳисобланади (Низомнинг 2-банди). Бунда асосий воситанинг тўлиқ амортизацияланганлиги аҳамият касб этмайди.\nКорхона томонидан камомад айбдорини аниқлашнинг имкони бўлмаганда, кам чиққан АВни ҳисобдан чиқаришдан кўрилган зарар бозор қиймати бўйича эътироф этилади. Ушбу зарар суммаси фойда солиғи бўйича солиқ базасини аниқлашда чегирилмайди (СК 317-м. 10-б.).\nҚимматликлар камомадини ҳисобдан чиқарилишини расмийлаштириш учун тақдим этиладиган ҳужжатларда тегов ёки суд органларининг айбдор шахслар йўқлигини тасдиқлайдиган ёки айбдор шахслардан зарар ундирилиши рад этилган қарорлари бўлиши керак (19-сон БҲМСнинг 5.70-банди).


Месси "Севилья" футболчиларини не кўйга солди? (видео)\n7 апрель, 2017, 09:53\nХабарингиз бор Испания Ла Лигасининг ўтган турида "Барселона" ўз майдонида "Севилья"ни (3:0) қабул қилди. Қизиқарли кечган баҳсда каталонияликлар ишончли тарзда рақибини мағлубиятга учратишди. Энди улар чемпионлик пойгасида "Реал"ни таъқиб қилишда давом этишмоқда.\nУчрашувда дубль қайд этган Лионель Месси шу куни андалусияликларга чинданда "бош оғриғи" бўлди. Қуйида аргентиналик футболчининг бир ўзи "Севилья" футболчиларини қай қҳволга солиб қўйганининг гувоҳи бўлишингиз мумкин:


Катқалъа қишлоғи ҳаётига доир ҳақиқатга яқин ривоят ва афсоналар\nОҚ МАСЖИД. Ҳозирги Шовот –Урганч асфальт йўлининг икки томони аввал ғуж–ғуж аҳоли истиқомат қилаётган жойлар эди. Эл уламолари қайлардандир оҳак топиб келиб элат марказидаги масжидни суваб оқладилару элат номи Оқ масжид бўлиб қолди. У ҳозирги Қиёт қишлоғи кунчиқар буржидан тортиб, токи Юсуф Ҳамадоний қўйимгоҳ саждагоҳигача давом этар эди. 1926 йилда Собир Ғафурий Иброҳим оқсоқолнинг кўпқатли кунгирадор уйида бошланғич шўро мактаби ташкил этди–ки, у қишлоқ номи билан боғланиб, Оқ мактаб деб атала бошланди.\nКатқалъа қишлоқдаги элат, маҳаллаларининг тарихи ва номланиши.\nКАТҚАЛЪА – номидан аёнки, бу қишлоқ маркази бўлиб, аҳоли аввал асосан Анушахон даврида иккинчи бор бунёд этилган катта пахса девор билан ўраб олинган шаҳарча ичида истиқомат қилишган.\nДавр, замонлар ўтди. Ғир атрофини катта пахса девор билан ўраб олинган қалъа – шаҳарча ичида яшаб оила тебратиш мушкуллашади. Шундан кейин аҳоли бирин – кетин шаҳарни ташлаб чиқиб, деҳқончилик қилишга қулай жойлардан ўзларига макон тута бошлаганлар.\n1963 йил ёзида аҳоли қалъани буткул тарк этган. Шундан буён қалъа ичи бўм-бўш ётади.\nОЛТИНҚАЛЪА. Ривоят қилишларича ёзнинг иссиқ саратон кунларининг бирида эрта субҳидам пари қиз ариқнинг тиниқ зилол сувида чўмилишга чиқади. Йўлдан ўтиб бораётган йўловчи йигитнинг ногаҳон нигоҳи қизга тушиб қолади ва у қизнинг кийим кечакларини яширади, ўзига қаллиқ бўлишни сўрайди. Пари қиз дейди:\n– Хўш, ғўч йигит. Мен сизга қаллиқ бўламан, аммо бир шартим бор.\n– Қандай шарт экан?\n– Сиз менинг нозик, яланғоч халол баданимга харом нигоҳингиз билан кўз югуртирмайсиз.\n– Хўп бўлади. Кийимларингни ҳам қайтариб ўз жойига қўяман.\nТомирларида қони жўш уриб турган йигит бир нозанин жуссасига иштиёқманд навқирон ўт олов қалб эгаси эмасми, ногаҳон пари қизнинг нав-ниҳол жуссасига нигоҳ югуртиради. Шу заҳотиёқ пари қизнинг йигит нигоҳи қадалган бир оёғи, белининг бир қисми кемтилиб ўрим-ўрим сунбул сочи тўкилади ва пари қиз қушга айланиб самога парвоз қилиб учиб кетади.\nЙилларни қувлаб йиллар ўтади. Пари қиз ўзга юрт подшоҳи билан турмуш қуриб тўқлидай ўғил кўради. Ўғил ўсиб униб вояга етади.\nПари қиз ўзи учиб келган макон масканни унутмаганди. Подшоҳи аълам билан маслаҳатлашиб, йигитни беҳад олтин, кумушлар билан ўзи учиб кетган масканга қайтаради. Йигит келиб, олтиндан қалъа бунёд этади. Элат номи шу – шу Олтинқалъа. У шўро ҳукумати илк фаолияти даврида ўз муҳрига эга қишлоқ бўлиб ҳам турган. Олтинқалъа Буюк ипак йўли устида жойлашиб Нукус, Хива, Қўнғирот билан боғлагани учун тез ривожланади.\nКЎРАКЛАР. Бу элат тарихини бизга 81 баҳорга қадам қўйган Ҳайитмамат ота Собиров шундай таъриф қилиб берди:\n– Шўро инқилоби амал олган дастлабки йилларда аҳоли Амриқо навли уруғлик чигит экиб, «Пахтасоюз» ширкатига ҳосил топшириб кун кечирар эди. Бир йили бобом Бобожон ва дадам шу нав уруғлик чигит эккан эдилар. Шу йили куз барвақт келиб, совуқ эрта тушган, пахта очилмай ширдон кўрак ҳолида қолган. Шундан буён элат номи Кўраклар деб аталади. Кўраклар қишлоғи XX асрнинг эллигинчи йиллари ўрталарига қадар мавжуд бўлиб, ҳозирги Ҳунарманд, Идалиқалъа маҳалла элати ҳам унинг қаромоғида эди.\nБОТИРЛАР. Хонлик даври ва ўтган асрнинг қирқинчи йилларигача айрим миллатчи ёвмут қабилаларининг туманимиз қишлоқ элатларига босқинчиликлари давом этиб турган. Улар халқнинг йилқи, мол қўйлари, бойликлари, сулув қиз –келинларини зўравонлик билан олдларига солиб ҳайдаб кетишаверган. Қаршилик кўрсатганларни отиб ўлдирганлар.\nЭлатнинг мард йигитларидан икки нафари милтиқ сотиб олиб, уларга қарши чиқади. Миллатчи ёвмутлар тўдаси яна кўриниши билан милтиқдан ўқ отадилар. Ёвмутлар бу элатнинг ботири, марди бор экан деб орқаларига қайтиб кетадилар ва қайтиб бу элатни ораламайдилар. Шундан буён элат Ботирлар элати деб аталиб келинади.\nБЕКЛАР. Бу элатда асосан қишлоқнинг бой, бадавлат кишилари кўпроқ истиқомат қилганлар. Отажонбек, Тангриберганбеклар шу элатнинг етакчи вакилларидан эдилар.\nТЎҚМОҚЛИ ЭЛАТИ. Элат Ёрмиш каналининг ўнг томонида бўлиб, – эл оқсоқолининг қўлида ҳамиша тўқмоқли йўғон хассаси бўлган. Қаҳр ғазаби қайнаб-тошган пайтларда у тўқмоғи билан ерни қаттиқ тўққиллатиб қўяр экан. Улардан сал кунчиқар тарафда сўзма хўжалар яшаб истиқомат қилганлар.\nҚадимда Тўқмоқли ерлари қўшни Янгибозор туманининг Бўзқалъа элатигача чўзилиб ётган.\nХЎЖАЛАР элати қишлоқнинг кунчиқар чети бўлиб, бу ерда асосан дини исломга ниҳоят меҳрли ших Шарафиддин бобо авлодлари яшаганлар. Уларнинг яна бир етук вакили Оллаёр охун эди. Кунда беш вақт намоз, ўз рўза қарзини ҳеч янглишмаган бу уламо ҳақида қишлоқда ҳозир ҳам бир–биридан илиқ хотиралар оғизма–оғиз ўтиб юради.\nҚишлоқ ҳаётига доир ҳақиқатга яқин ривоят, афсоналар ҳам анчагина.\nМаълумки, инсон ризқ–насибаси она тупроқни ишлаш, эъзозлашдан унади. Ақлли инсон бир қарич ерини бировга бермайди. Хонлик даврида Катқалъанинг орқа тараф чегарасида Бўзқалъа, Ширинқўнғирот қишлоқлари аҳолиси ўртасида ер талашиб, келишмовчилик келиб чиқади. Улар ҳозирги катта заҳкашнинг қибла тарафидаги ерларни бизнинг ота-боболаримизнинг ерлари деб даво қилишади. Келишмовчилик, жанжал хон девони қозикалонгача бориб етади.\n– Шу арзимас масалага ҳам хонлик девонини аралаштириб ўтирсизларми. Боринглар, ўзларингиз келишиб ҳал қилинглар. Бир ойдан кейин келиб натижасини аён қиласизлар, –шарт қўяди девонбоши.\nЕрни ўзиники қилиш ҳақида икки томон ҳам қаттиқ ўйланади.\n– Қандай қилсак ер ўзимизники бўлади, –асосий жумбоқ шу эди.\nКатқалъаликлар шумлик қилиб муҳлатнинг охирги куни қишлоқлар чегарасига яқин жойдан одам бўйи чуқур қазиб, унинг ичкарисига одам киргизиб устини бостириб ташлайдилар. Ер ҳақидаги тортишув, баҳслашувлар анча давом қилиб, улар яна бир ечимга келолмайдилар. Шунда бир мўйсафид оқсоқол ўрнидан туриб дейди: – Яхшилар, бу ҳақда келинглар ернинг ўзидан сўраб кўрамиз, –деб таклиф киритади.\nҚўшнилар ҳам бу фикрга рози–ризолик билдиришади. Қибла томонга қараб сўрайдилар:\n– Ер кимники?\nЕр тагидан садо чиқади: –Ер Катлиларники.\nКунчиқар, кун ботар томонларга ҳам юзланиб шу саволни такрорлайдилар, яна ўша жавоб эшитилади. Орқа тараф қўшни Бўзқалъа, Ширинқўнғирот қишлоқларга қараб ҳам шу савол такрорланади. Ердан сас садо чиқмайди. Шундай қилиб ер Катқалъа ҳудудида қолади. Катқалъа қишлоғи ўзга қўшна қишлоқлардан ўзининг уч ҳислати билан ажралиб туради.\nБиринчидан, халқ Катқалъа сарҳадини бобокалонимиз Анушахон иккинчи бора очтириб экинзор, боғ–роғларга айлантиргани боис бу ерни ниҳоят табаррук тупроқ билиб бандаликни бажо этган авлод аждодларини шу тупроққа топширишни фарзу қарз, шараф биладилар. Қишлоқда жами ўн олти саждагоҳ қўйимгоҳ борлиги бунинг яққол исботидир.\nИккинчидан, қишлоқнинг аксарият кўпчилик майдони унумдор сўғо тупроқдан иборат. Экин, нав–ниҳол замин бағрига илдиз отиб олдими, завол билмай ўсиб унаверади. Жамоа хўжалик, аҳоли томорқа ерларининг ниҳоят унумдорлиги ҳам тупроқ саховатлилигидандир. Қишлоқда замин бағридан ковлаб олинган тупроқ ҳеч қачон ковлаб олинган жойига сиққан эмас. У қаймоқдай кўпириб олтиндай товланиб кўпчиб тураверади. Бу ҳам унумдорликдан нишонадир.\nУчинчидан, ҳамюртимиз жойи жаннатдан жой олган бўлсин Комилжон Давлатов бундан бир неча йиллар аввал қишлоқнинг Тўқмоқли элатида пишиқ ғишт ишлаб чиқариш ғояси билан майдонга чиққан эди. Бу ғоя ўша вақтда «Хорезмсовхозводстрой» трести бошлиғи Йўлдош Худойберганов ҳамда район партия қўмитасининг биринчи секретари Раҳим Тоҳировларга ҳам ниҳоят маъқул тушган эди. Улар тупроқ таркибини Бутун иттифоқ лабораториясигача тавсия этиб, охир оқибат пишиқ ғишт ишлаб чиқариш заводи барпо этилди. Гигант корхонанинг узоқ ўлкаларга ҳозир ҳам ғишт етказиб бераётганини ҳисобга олсак, Катқалъа шаънига узукка қош қўйгандай ярашиб тушади. Она заминимиз кўзларимизга тўтиё табаррук тупроқ, шундай эмасми?! Ота–боболар ҳам Катқалъа ерларига беҳуда панжа урмаганлар. Унинг тупроғи гулдор ғишт бўлиб қанчадан–қанча бинолар масжид, мадраса бунёд этилган, қулинг ўргилсин жаранг чинни идишлар хон ва амирлар саройларига файзу тароват бахш қилган экан.


Нигерияда қудуқ қазитаётган ўзбек йигити » Ўзбекистон Мусулмонлар идораси Навоий вилоят вакиллиги расмий веб-сайти\nЎзбекистон Мусулмонлар идораси Навоий вилоят вакиллиги расмий веб-сайти » Янгиликлар » Нигерияда қудуқ қазитаётган ўзбек йигити\nНигерияда қудуқ қазитаётган ўзбек йигити\n29-12-2017, 08:03 admin Янгиликлар 53\nДуёнинг кўплаб минтақаларда одамлар қурғоқчилик, очликдан азият чекмоқда. Бу ўша минтақаларда истиқомат қилаётган одамлар саломатлигига катта таъсир этибгина қолмай, туғилиш сонининг камайиши, болаларнинг ҳам жисмонан, ҳам ақлан заиф бўлиб дунёга келишига сабаб бўлмоқда. Ҳар йили минглаб катталар ва болалар сувсизлик, очлик сабаб оламдан кўз юмади.\nБу муаммо неча йилларким Нигерияда ҳам ўз ечимини топмай келаётгани кўпчиликка яхши аён. Ўзбек эса ҳамиша меҳмондўст, бир майизни қирққа бўлиб ейиши билан бошқа миллатларга ибрат бўлган. Ана шундай ўзбекистонликлардан бири, айни дамда АҚШда истиқомат қилаётган, асли хоразмлик бўлган Суҳроб Каримов ижтимоий тармоқлардаги шахсий саҳифаси орқали Нигериянинг сувсиз ҳудудларидан бирида замонавий қудуқ қурдириб, аҳолининг қувончига сабабчи бўлганини ёзади.\n“Янги лойиҳамиз – Нигерияда замонавий қудуқлар қуриш. Бир жуфт қудуқлар аллақачон тайёр ва уларни ота-онамнинг исмлари билан номладим”, дейди Суҳроб Каримов\nСуҳроб Каримов нафақат шунчаки ибратли ишга қўл урган, балки узоқ йилларга татигулик савоб қилган. Айнан ўша ҳудудда тоза ичимлик сувига муҳтож болалар кун келиб Суҳроб Каримов номини ўзгача фахр билан тилга олсалар, ажаб эмас.\nМеҳрга муҳтож қалблар кўнгли шод этилди\n3 декабрь “Имконияти чекланганлар” куни муносабати билан вилоятимиздаги жомеъ ...\nФарзандларимиз никоҳ қуришга қай даражада тайёр?\nМасалан Хаким ат- Термизий кўп аёл муҳадислардан сабоқ олгани манбаларда ...\nБизнинг маҳсулотларимиз тўғрисида Сизнинг фикрингиз?


Яхши бидъат пайдо қилиш ҳақида ҳадис борми?\nЯхши бидъат пайдо қилиш ҳақида ҳадис борми? tavhid.com\nРасулуллоҳ соллаллоҳу алайҳи ва саллам дедилар: «Ким Исломда бир яхши суннатни (суннати ҳасанани) йўлга қўйган бўлса, ундан кейин ўшанга амал қилинса, у учун ўшанга амал қилган кишиларнинг ажрича ажр ёзилади, уларнинг ажридан ҳам бирон нарса камаймайди» (Муслим 1017).\nБу ҳадис Исломда бидъати ҳасана (яхши бидъат) бор дейдиганларнинг асосий ҳужжатларидан бири ҳисобланади.\nШайх Сиддиқ Ҳасанхон деди: «Бу ва шунга ўхшаш ҳадисларга, динга яхши бидъат киритиш мумкин деган баъзилар далил сифатида суянишган. Бироқ ушбу ҳадисда бунга ҳеч қандай далил йўқ. Чунки ушбу ҳадисдаги «суннати ҳасана» сўзларидан Пайғамбар соллаллоҳу алайҳи ва салламдан ибтидосини олган, шаръий суннатга асосланган амални қилиш назарда тутилган. Асоси бўлмаган бирор янги нарсани қилиш назарда тутилмаган» (Қаранг: «ас-Сирож ал-Ваҳҳаж» 10/420).\nРасулуллоҳ соллаллоҳу алайҳи ва саллам нима ҳақида гапирганликларини англаш учун, ушбу ҳадисни тўлиқлигича келтириш керак: Жарир ибн Абдуллоҳ розияллоҳу анҳу ривоят қилади: «Бир куни кун аввалида биз Расулуллоҳ соллаллоҳу алайҳи ва саллам ҳузурларида эдик. У зотнинг ҳузурига ярим-ялонғоч, йўл-йўл бўлакли жун матони кийган кишилар келишди. Улар ўша матони бошлари учун тешиб олишган ва қиличларини белларига боғлаб олишган эди. Уларнинг аксари, менимча ҳатто барчалари, Мудар қабиласидан эди. Ўта ночор ҳолатларини кўриб Расулуллоҳ соллаллоҳу алайҳи ва саллам юзлари ўзгарди ва ҳужраларига кириб кетдилар. Кейин чиқдилар, Билолга намозга азон ва такбир айтишни амр қилдилар. Пайғамбар соллаллоҳу алайҳи ва саллам ўша намозни ўқидилар. Сўнг одамларга хутба билан мурожаат қилиб дедилар:\n«Эй инсонлар! Сизларни бир жондан (Одамдан) яратган ва ундан жуфтини (Ҳаввони) вужудга келтирган ҳамда у икковидан кўп эркак ва аёлларни тарқатган Раббингиздан қўрқингиз! Яна ораларингиздаги савол-жавобларда ўртага номи солинадиган Аллоҳдан қўрқингиз ва қариндош-уруғларингиз (билан ажралиб кетишдан сақланингиз)! Албатта Аллоҳ устингизда кузатувчи бўлган зотдир» (Нисо: 1). Кейин у зот Ҳашр сурасининг охирги оятларидан яна бир оятни ўқидилар:\nيَٰٓأَيُّهَا ٱلَّذِينَ ءَامَنُواْ ٱتَّقُواْ ٱللَّهَ وَلۡتَنظُرۡ نَفۡسٞ مَّا قَدَّمَتۡ لِغَدٖۖ ١٨\n«Эй мўминлар, Аллоҳдан қўрқинглар ва (ҳар бир) жон эрта (Қиёмат куни) учун нимани (яъни қандай эзгу амални) тақдим этганига қарасин!» (Ҳашр: 18). Сўнг дедилар: «Инсон динорини, ёки дирҳамини, ёки кийимини, ёки соъ буғдойини, ёки соъ ҳурмосини», - мана бундай демагунларича (санаб ўтишни давом этдилар): «ёки ҳатто яримта ҳурмо бўлса ҳам садақа қилсин». Шундан сўнг ансорлардан бўлган бир одам қўлида зўрға кўтариб тура оладиган даражада оғир бўлган кумуши бор халтача олиб келди. Бошқа одамлар ҳам бирин-кетин унга эргашишди. Охир оқибат ерда икки уюм ҳосил бўлганини кўрдим. Бири егулик, иккинчиси эса кийим эди. Яна мен Расулуллоҳ соллаллоҳу алайҳи ва саллам юзлари худди зарҳаллангандек ёришиб кетганини кўрдим ва у зот дедилар: «Ким Исломда бир яхши суннатни (суннати ҳасанани) йўлга қўйган бўлса, ундан кейин ўшанга амал қилинса, у учун ўшанга амал қилган кишиларнинг ажрича ажр ёзилади, уларнинг ажридан ҳам бирон нарса камаймайди. Ким Исломда бир ёмон суннатни (суннати саййиа) йўлга қўйган бўлса, ундан кейин ўшанга амал қилинса, у учун ўшанга амал қилган кишиларнинг гуноҳича гуноҳ ёзилади, уларнинг гуноҳларидан ҳам бирон нарса камаймайди»» (Муслим 1017).\nҲадисни тўлиқ ўқиб чиққан одамга Пайғамбар соллаллоҳу алайҳи ва саллам «суннати ҳасана»дан нимани назарда тутганлари аён бўлади. Бундан мурод кимдир Ислом жорий қилган солиҳ амаллардан бирини қилса, кейин шунда унга бошқалар эргашса, яъни кимки Суннатни тирилтирса дегани. Юқоридаги ҳадисда эса гап садақа ҳақида кетган. У Исломда жорий бўлган ва турли бидъатлар ўлароқ, шаръий асосга эга. Ахир ҳадисда айтилмоқдаки: «Шундан сўнг ансорлардан бўлган бир одам қўлида зўрға кўтариб тура оладиган даражада оғир бўлган кумуши бор халтача олиб келди. Бошқа одамлар ҳам бирин-кетин унга эргашишди». Яъни ўша ансорий Пайғамбар соллаллоҳу алайҳи ва салламнинг бечора мусулмонларга садақа қилишга қилган даъватларини англаган ва унга ижобат қилганларнинг аввалгиси бўлди. Шундан сўнг ундан бошқа мусулмонлар ибратланиб, унга эргашишди. Шунинг учун ҳам кейин Пайғамбар соллаллоҳу алайҳи ва саллам айтдиларки: «Ким Исломда бир яхши суннатни (суннати ҳасанани) йўлга қўйган бўлса, ундан кейин ўшанга амал қилинса, у учун ўшанга амал қилган кишиларнинг ажрича ажр ёзилади, уларнинг ажридан ҳам бирон нарса камаймайди».\nЯна «суннати ҳасана»дан мурод Суннатга амал қилишлик эканини шунга ўхшаш бошқа ҳадисдан билсак бўлади. Абу Ҳурайра розияллоҳу анҳудан ривоят қилинади: «Кунларнинг бирида бир одам Расулуллоҳ соллаллоҳу алайҳи ва саллам ҳузурларига келди. У зот одамларни садақа қилишларига тарғиб қилдилар. Бири айтдики: «Менда фалон-фалон нарса бор» ва мажлисдаги одамлардан озми кўпми бўлсада, унга бирор нарсани садақа сифатида бермагани қолмади. Шундан сўнг Расулуллоҳ соллаллоҳу алайҳи ва саллам дедилар: «Кимки бирор яхши нарсани бошласа, ўшанда унга бошқалар эргашса, ўша одам тўлиқ ажрни ва унга эргашганларнинг ажрини олади. Бу билан уларнинг ажри камаймайди. Кимки бирор ёмонлик қилса, ўшанда унга бошқалар эргашса, бунинг учун тўлиқ гуноҳни олади ва унга эргашганларнинг гуноҳини олади. Бу билан уларнинг гуноҳини камайтирмайди»» (Ибн Можа 204. Ҳофиз Бусайрий ва шайх Албоний ҳадисни саҳиҳ деди).\nШундай қилиб Расулуллоҳ соллаллоҳу алайҳи ва саллам динда ҳеч қандай бидъати ҳасанага рухсат бермаганлари, шунингдек ушбу ҳадисда бунга далил йўқ экани маълум бўлмоқда.\nБиринчидан, «ман санна сунна ҳасана» (Ким бир яхши суннатни йўлга қўйган бўлса) жумласидаги «суннат» сўзи луғавий маънони англатади, шаръий маънони эмас. Яъни мана шу ҳадисдаги «суннат» сўзидан мурод: «одат», «йўл», «амал»дир. Ҳадисдаги «суннат» сўзи шаръий маънога эга бўлган бўлиши мумкин эмас. Чунки бундан Исломда яна ёмон суннат ҳам бор экан деган маъно чиқиб қолади. Агар мана шундай деб тасаввур қилсак «ман санна сунна саййиа» (Ким бир ёмон суннатни йўлга қўйган бўлса) сўзлари Исломда ёмон суннат ҳам бор эканини англатган бўларди. Чунки ушбу сўзлар мана бундай тушунилган бўлиб қолинарди: «Ким бир ёмон суннатни йўлга қўйган бўлса...». Шунинг учун ҳам ушбу сўзларни энг тўғри маъноси: «яхши ибрат» ва «ёмон ибрат».\nИккинчидан, салафларнинг ва аввалги имомларнинг бирортаси ҳам ҳадисдаги «суннати ҳасана» сўзини бидъати ҳасана деб тушунганлиги ривоят қилинмаган.\nУчинчидан, юқоридаги ҳадисдан келиб чиқиб бизга маълум бўлдики, ҳеч ким динда янги амални бажармади. Саҳоба садақа қилди, бошқалар эса унга эргашди. Шунинг учун ҳам кўпгина имомлар мана шу ҳадисни «Суннатни тирилтирган кимса савоби ҳақида» номли боб остида киритишган. Масалан, имом Лалакаий «Шарҳ усул ал-эътиқод» китобида шундай қилган.\nМуҳокама қилинаётган ва шунга ўхшаш ҳадисларнинг маъносини бошқа бир шунга ўхшаш ҳадис гўзал суратда ёритиб беради: «Ким менинг суннатимдан бир суннатни тирилтирса, сўнг унга одамлар амал қилсалар, у учун ўшанга амал қилган кишиларнинг ажрича ажр бўлади, лекин бу уларнинг ажридан бирон нарсани камайтирмайди. Ким бир бидъатни пайдо қилса, у учун ўша бидъатга амал қилган кишилар гуноҳича гуноҳ бўлади, лекин бу уларнинг гуноҳидан бирон нарсани камайтирмайди» (Ибн Можа 209, Термизий 2677. Имом Абу Исо Термизий, имом Бағавий, имом Ибн Ҳажар Ҳайтамий ва шайх Албоний ҳадисни саҳиҳ эканини тасдиқлади. Қаранг: «Сунан ат-Термизий» 3/128, «Шарҳ ас-Сунна» 1/198, «аз-Заважир» 1/98, «Саҳиҳ Сунан Ибн Можа»).\nШайх Сиддиқ Ҳасанхон ҳофиз Нававийнинг муҳокама қилаётган ҳадисимизга нисбатан бидъат беш турга бўлиниши (вожиб, мустаҳаб, ҳаром, макруҳ ва мубоҳ) ҳақидаги айтган сўзларидан кейин деди: «Ушбу ҳадисда бу каби тақсимлашга ҳеч қандай кўрсатма йўқ! Дарҳақиқат, ушбу ҳадисда одамлар ҳеч бир янгиликни қилишмади, улар Пайғамбаримиз соллаллоҳу алайҳи ва саллам ибратларига эргашишди. Шунингдек бидъат беш турга бўлинишига ҳеч қандай далил йўқ. Кимки бидъатнинг мана шундай бўлиниши ҳақидаги қавлга эргашган бўлса, бунга ҳеч қандай далил келтирмади!» (Қаранг: «ас-Сирож ал-ваҳҳаж» 3/565).\nШайх Сафийюрроҳман Муборакфурий «ман санна сунна ҳасана» жумласи борасида деди: «Яъни, кимки, ўша биринчи бўлиб кумушли халтачани олиб келган одамга ўхшаб, бошқалардан аввал солиҳ амални бошласа, яхшиликда бошқалар учун ибрат бўлса. Унинг амали яхши амал эканига келсак, бу динда маълум нарса. Ҳадиснинг маъноси динга, аввалда динда унинг яхшилик экани маълум бўлмаган бирорта яхшиликни киритиш ҳақида эмас. Чунки динда яхшилик экани маълум бўлмаган нарса, ҳеч қачон яхшилик бўлмайди! Бу баъзиларнинг бидъатни яхши ва ёмонга бўлишликка эргашгашишлари яроқсиз эканига далолат қилади. Дарҳақиқат, ҳар қандай бидъат – залолат! Бу ерда икки нарсадан бири: агар яхши амал бўлса, демак у бидъат бўла олмайди, агарда у бидъат бўлса, демак у яхшилик бўлмайди, ҳатто кимларгадир бу шундай кўринса ҳам. Масалан, намоз – ниҳоятда яхши нарса. Аммо фарз намозига жорий бўлгандан ортиқча ракаатларни қўшишлик – ниҳоятда ёмон нарса. Бу ишни қилган одам тавба қилиши керак бўлади. Худди шундай «Муҳаммад - Расулуллоҳ» сўзлари. Бу жуда яхши сўзлар. Аммо ушбу сўзларни азон охирига қўшишлик ёмон нарса. Бу ишни қилган одам тавба қилиши керак бўлади. Барча солиҳ амаллар ҳолати шундай. Чунки шариат кўрсатма берган нарса алмаштирилмайди, кўпайтирилмайди ва камайтирилмайди. Бирор нарсани «яхши» дейилмайди, илло агар у шариатга мувофиқ бўлса (яхши дейилади)» (Қаранг: «Миннатул мунъим фи шарҳ Саҳиҳ Муслим» 2/105).\nШайх Ибн Усаймин роҳимаҳуллоҳ муҳокама қилинаётган ҳадис борасида дедилар: ««Ким Исломда бир яхши суннатни (суннати ҳасанани) йўлга қўйган бўлса» деган зот: «Барча бидъат - залолатдир» деб ҳам айтган. Бўлиши мумкин эмаски, ростгўй Пайғамбар соллаллоҳу алайҳи ва саллам бирор нарса деган бўлсаю, у (сўз) бошқа сўзларига раддия бўлган бўлса. Худди шундай бўлиши мумкин эмаски, у зотнинг сўзларида хилофлик бўлса.\nПайғамбар соллаллоҳу алайҳи ва саллам: «Ким бир суннати ҳасанани йўлга қўйган бўлса» дедилар, «ким бидъат киритса» демадилар. Яна Пайғамбар соллаллоҳу алайҳи ва саллам: «Исломда бир суннати ҳасанани йўлга қўйган бўлса» дедилар, бидъат эса Исломдан эмас. Яна у зот: «ҳасана (яхши)» дедилар, бидъатлар эса яхши эмас» (Қаранг: «ал-Ибдаъ фи камал аш-шар» 19-20).\nkitoblar -> Ақл эгасини даъватга оид кўп сонли манҳаж ва гуруҳлар ҳукми борасида тўғри йўлга йўллаш Муқаддима Аҳмад ибн Яҳё Ан-Нажмий роҳимаҳуллоҳ


“Навбаҳор” легионерлари бугун қайтишади\n8 июнь,2017, 17:56 369\nОлий лигада юзага келган кичик танаффус юзага келганлиги сабабли жамоаларда маълум кун давомида чемпионат чарчоқларини чиқариш имкони юзага келганди.\nБундай танаффусдан хорижлик футболчилар ҳам самарали фойдаланишди. Хусусан, “Навбаҳор” шарафини ҳимоя қилаётган сербиялик легионерлар Дарко Станоевич ва Неманья Йованович яқинлари билан кўришиш мақсадида уйларига жўнаб кетишганди.\nБир неча кун давомида оила аъзолари даврасида дам олган легионерларимиз бугун куннинг иккинчи ярмида Тошкентга етиб келишди. Эртадан эса футболчилар машғулотларда қатнашишни бошлашади. Бундан ташқари дастлабки кунги машғулотларда қатнашмаган Ойбек Қиличев ҳам сафга қайтади.\nЖароҳат сабабли бир неча ўйинларда майдонга туша олмаган ҳимоячи Ғиёс Комилов эса якка тартибда шуғулланмоқда. Яна бир жароҳатланган футболчи Рўзимбой Аҳмедов эса ҳозирча жамоа ихтиёрига қайтганича йўқ.\n“Сўғдиёна” ва “Бухоро” ўртасидаги ўйин вақти маълум 79 22.11.2017\nФутзал. “Федерация Кубоги” 1-турида қандай натижалар қайд этилди 54 22.11.2017\n“Сўғдиёна” сўнгги турга тайёргарликни бошлаб юборди 116 22.11.2017\n"Қўқон-1912" Олий Лигадаги сўнгги ўйинга тайёргарлик бошлади 52 22.11.2017\nАна холос! "Насаф" 100 млн сўм жарима тўлайди 2742 21.11.2017\nТеглар: Олий Лига Навбаҳор легионерлар\nАна холос! "Насаф" 100 млн сўм жарима тўлайди 2742\nЭнг кучли боксчиларимиз Россияга йўл олди 1261\nЎзбекистон Осиё чемпионатига мезбонлик қилади! 1194\nЖЧ-2018 қуръа ташлаш маъросимида қайси юлдузлар иштирок этишади? 593


Йўлимиз равон бўлса...\nХалқимизда: “Йўл қурганнинг савоби мўл бўлади”, деган гап бор. Чунки, йўл одамларнинг узоғини яқин, оғирини енгил қилади. Шунингдек, жуда кўп эзгу ишларга борди-келди орқали эришилади. Вилоятимизда ана шу соҳада фаолият юритаётган “Шымкентдорстрой” ишлаб чиқариш компанияси” МЧБ ана шундай эзгу ишларнинг бош-қошида. Уларнинг ўтган даврда бажарган ишларини санаш ниятимиз йўқ, лекин “меҳнат қадрланиши керак”, деган маталга амал қилган ҳолда Сайрам даҳасидаги Амир Темур кўчасида олиб борилаётган ишларига тўхталиб ўтамиз.\nБир неча йил таъмирга муҳтож бўлиб ётган йўлнинг тузатилишига маблағ ажратилганини эшитган маҳаллий аҳоли дўппини осмонга отганди. Ҳозир ишлар қандай кетмоқда, муаммолар бор-йўқлиги билан қизиқдик.\nЭлдар Меирмасов, участка бошлиғи:\n– КХ-83 “Шимкент – Сайрам – Қорамурт” автомобиль йўлини тўкис капитал таъмирлаш ишларига жами 1 838 041 000 тенге ажратилади. 2017 йилда 19691402 тенге ўзлаштирилса, 2018 йилда бажариладиган ишларга 392 762 000 тенге бўлинди.\nАсосий иш келаси йил бажарилади, унда 1,5 млрд. тенгега яқин маблағ ишлатилади. Қурилишнинг буюртмачиси – Туркистон вилоят йўловчилар транспорти ва автомобиль йўллари бошқармаси. Улар ишимизни назорат қилиб туришибди. Мен участка бошлиғи сифатида ҳеч қандай муаммо кўрмаяпман, барча ишларимиз режа асосида кетмоқда.\nШуҳрат ХУДОЙБЕРГАНОВ, “Кўктерак” маҳалла қўмитаси раиси.\n– Бир неча йилдан буён таъмирга муҳтож Амир Темур кўчасида таъмирлаш ишлари бошланганига ҳам анча бўлди. Участка бошлиғи Элдар маҳалладошларимизнинг илтимосини ерда қолдирмаяпти. М. Маметова номли мактаб дарвозаси тепасидан ўтказилган қувурни алмаштирамиз, деб сувни тўхтатиб қўйишди.\n10 кун 450та хонадон оқар сувдан қийналди. Элдардан ишни тезлаштириб беришни сўрасак, ариқ масаласи лойиҳага киритилмаган экан. Маҳаллий ҳокимлик аралашуви билан кўчани кесиб ўтадиган ариқларни тузатишни ҳам лойиҳага киритдик. Маҳалладагиларга раҳмат, ҳашар йўли билан ишларни битириб олдик. Масжид олдига эса, 150 литр сув ўтказиш имконига эга нов қўйилди. Маҳалладошларнинг илтимосига кўра, зарур жойларга ҳам қувурлар ётқизилди. Умуман олганда, ишлар яхши кетмоқда.\nМуаммолар ҳақида гапирадиган бўлсак, пиёдалар йўлакчаси келаси йилга қолиб кетиши мумкин. Биз пудратчи компаниядан асфальт босмаса ҳам, йўлакчаларга шағал тўшаб, текислаб беришларини сўраняпмиз. Чунки, мактабимизга 800га яқин ўқувчи ана шу пиёдалар йўлакчасидан қатнайди.\nЯна бир муаммо – сув қувурлари билан боғлиқ. Қувурлар жамланадиган махсус жой пиёдалар йўлакчаси тагида қолиб кетмоқда. Тегишли ташкилотларга оғзаки ва ёзма равишда мурожаат қилдик. Лекин унга ҳеч ким парво қилмаяпти. Эрта-индин сув қувурлари таъмирланиши керак бўлса, пиёдалар йўлакчасини бузишга тўғри келади, ахир.\nШимкент шаҳар Қаратау туман ҳокимлиги Сайрам аҳоли манзили бўлими раҳбари Зафар Бозорбоевнинг айтишича, қурилиш компанияси олиб бораётган ишлар шаҳар, туман ҳокимлиги, “Нұр Отан” партияси томонидан тўлиқ назорат қилинмоқда. Иш жараёнида бўй кўтарган муаммо биргаликда ҳал этилаётган экан.\nХуршид ҚЎЧҚОРОВ, 2018-08-06, 10:34 177


1. "Адолат" кубогида кимлар ғолиб бўлди?\n2. "Ёшлар кубоги" кимга насиб қилди?\n4. Наманганлик велоспортчи Осиё чемпионатида совриндор бўлди\n5. "Ватанпарвар" ташкилоти Наманганда нималарга эриша олди?\n6. Косонсойда халқаро мототрасса барпо этилмоқда\nКосонсойдаги Шоҳсафед даҳасидаги мазкур замонавий мототрасса қурилиши шу йил март ойида якунига етади. Янги спорт иншоотида Наврўз умумхалқ байрами арафасида мотоцикл пойгаси бўйича Наманган вилояти ҳокими кубоги учун Халқаро мусобақа ўтказилиши кутилмоқда.\n7. Тожикистоннинг энг яхши футболчиси "Навбаҳор" сафида!\n1999 йилда туғилган Эҳсони Панчшанбе футболчилик фаолиятини 2016 йилда бошлаган. Ҳозиргача фақатгина “Истиқлол” жамоаси аъзоси бўлган 21 ёшли чарм тўп устаси тўрт карра Тожикистон чемпиони, уч мартадан шу мамлакат кубоги ва суперкубогини қўлга киритган. Бундан икки йил аввал, 19 ёшида ўз юртида энг яхши футболчи деб топилган. 2018 йили Осиё чемпионатида сардор сифатида майдонга тушган.\n8. Одил Аҳмедов ҳоким қабулида нималарни муҳокама қилди?\nФутбол бўйича Ўзбекистон миллий терма жамоаси сардори, Хитойнинг “Тянжин Теда” клуби аъзоси Одил Аҳмедов Наманган вилояти ҳокими вазифасини бажарувчи, вилоят футбол ассоциацияси раҳбари Шавкат Абдураззоқовнинг қабулида бўлди.\n9. Биатлончилар Чортоқда жам бўлди: Ҳоким кубоги кимга насиб этади?\n“Ватанпарвар” ташкилоти Наманган вилояти кенгаши томонидан Чортоқ туманида спортнинг “ёзги биатлон” тури бўйича вилоят ҳокими кубоги учун вилоят биринчилигининг дастлабки босқичи ўтказилди.\n10. "Ватанпарвар"да тобланган наманганлик мерган қиз Олимпия ўйинларига боради!


O‘zLiDeP кўмаги билан Марҳамат ва Булоқбоши аҳолиси томорқасидан унумли фойданишни ўрганяпти | O'zLiDeP\nO‘zLiDeP кўмаги билан Марҳамат ва Булоқбоши аҳолиси томорқасидан унумли фойданишни ўрганяпти\nМарҳамат тумани Ғ.Ғулом маҳалласида яшовчи Муқаддамхон Холбоева 2 сотихли томорқасидан яхши даромад олмаётган эди. Куни-кеча М.Холбоевага O‘zLiDeP туман Кенгаши томонидан 200 туп помидор, 60 туп булғор қалампири, 40 туп карам, 10 туп бақлажон ва 6 туп қалампир кўчатлари олиб берди.\n–Очиғи, хонадонимизга партия фаоллариннг ташрифидан қувондик, – дейди у. – Бошланғич партия ташкилоти менга томорқамда унумли фойдаланишни ўргатяпти. Партия ходимлари кўчатларни парваришлашда ҳам менинг энг яқин маслаҳатчимга айланишган.\nТаъкидлаш керак, “O‘zLiDeP ўз томорқасида фаолият бошлаганларга кўмакдош” лойиҳаси доирасида амалга оширилган бундай саъй-ҳаракат доирасида Ғ.Ғулом маҳалласидаги йигирмага яқин хонадон эгаларига полиз ваа мева-сабзавот ниҳоллари тарқатилди.\nO‘zLiDeP Булоқбоши туман Кенгаши ҳам аҳолини томарқасидан унумли фойдаланишга яқиндан кўмаклашиб келаётир. Ана шу кўмак натижасида булоқбошилик Усмонали Тиллаев 1 сотих майдонда иссиқхона ташкил этди. Иссиқхонада экилган помидор кўчатлари аллақчон ҳосилга кирган.\n– Партия кўмагида 3 сотих ерда саримсоқ-пиёз етиштиришни йўлга қўйганмиз, – дейди Абдумажид Холдаров. – Ҳар йили 2-3 миллион даромад оламан. Шу боис томарқамнинг қолган 3 сотихида ҳам иссиқхона ташкил қилмоқчиман.\nAN 07-18 Қумариқ МФЙ қошидаги БПТ2018-04-24 15:31:19\nАмалий ишларни жонлантириш керак.“O‘zLiDeP ўз томорқасида фаолият бошлаганларга кўмакдош” лойихасида бошланган ишларни довом эттириш керак.Масалан 3 сотих ерга иссиххона ташкил қилиниб унга қиш кунлари саримсақ пиёз экилиб дарамод олинса ундан кейин феврал ойларида помидор экилса яқин кунларда унинг даромади хам ўз киссасига тушади ва ердан унумли фойдаланилади .\nЎзбекистон тумани Эски яйпан МФЙ БПТ 2018-04-20 16:30:57\n“O‘zLiDeP ўз томорқасида фаолият бошлаганларга кўмакдош” лойиҳаси доирасида амалга оширилган бундай саъй-ҳаракат доирасида кам таъминланган оилалар ишли ва томорыадан фойдалани ўрганишмоқда. бундай ишларни доим амалга ошириш керак.


TATU Urganch filiali - Uzb\nМуҳаммад Ал-Хоразмий номидаги Тошкент ахборот технологиялари университети Урганч филиали директори\nБайджанов Максудбек Исламджановичнинг\nСизда ҳал этилмаган масалалар/муаммолар, ариза, шикоят ёки таклифлар борми? У ҳолда мурожаатларинингизни тўғридан-тўғри Муҳаммад Ал-Хоразмий номидаги Тошкент ахборот технологиялари университети Урганч филиали директорига юборишингиз мумкин.\nАгар сиз, ҳақиқатан ҳам юридик шахс (тадбиркорлик субекти) сифатида мурожаат қилаётган бўлсангиз, илтимос ушбу катакчани белгиланг\nЮридик шахс (тадбиркорлик субекти) номи\nЯшаш манзили *\n-- Танланг -- Ариза Шикоят Таклиф\nИловаларни юклаш (Агар зарурат бўлса)\nСизга Муҳаммад Ал-Хоразмий номидаги Тошкент ахборот технологиялари университети Урганч филиали директорига бевосита электрон тарзда мурожаатларни юбориш имконияти тақдим этилмоқда. Шу билан бирга, Сизнинг юбораётган мурожаатингиз расмий мақомга эга эканлигини ҳам эслатиб қўймоқчимиз. Шу сабабли, Сиздан қуйидагиларни унутмаслигингизни сўраймиз:\n1. Жисмоний шахс сифатида мурожаат ёлласангиз фамилиянгиз (исмингиз, отангизнинг исми), яшаш жойингиз тўғрисидаги маълумотлар кўрсатилган ва мурожаатингиз моҳияти баён этилган бўлиши шарт. Юридик шахс сифатида мурожаат ёлласангиз юридик шахснинг тўлиқ номи, унинг жойлашган жойи (почта манзили) тўғрисидаги маълумотлар кўрсатилган ва мурожаатнинг моҳияти баён этилиши талаб этилади.\n• мурожаат матнида тушунарсиз қисқартиришлар ёки реклама материаллари мавжуд бўлган, таркибида аниқ аризалар, шикоятлар ёки таклифлар бўлмаган мурожаатлар.\nМурожаат кўдини киритинг\nМурожаат тартиб рақамини киритинг


“Реал Мадрид“нинг заҳирадаги жангчилари - Penalti.uz | Футбол янгиликлари олами!\n18:50 Саррининг жамоага қачон қайтиши маълум бўлди 22 0 Янгиликлар\n18:34 16 ёшли Лионель Месси Норвегия клуби билан шартнома имзолади 27 0 Янгиликлар\n18:19 «Манчестер Юнайтед» ҳимоячиси жароҳат олди 30 0 Жароҳатлар\n18:13 Зидан: «Навасга ишонаман» 29 0 Янгиликлар\n19:02 Бундан роппа-роса 15 йил муқаддам Ибрагимович футбол тарихидаги энг чиройли голлардан бирини киритган эди (видео) 2 0 Янгиликлар\n18:32 Чемпионни "қийнаган" "Оқ-тепа", Наманганда меҳмонларнинг ғалабаси одатга айланмоқда, ҳакамнинг антиқа қарори - Ўзбекистон Кубоги чорак финаллари 18 0 Янгиликлар\n17:41 А Про-лига. 15-турда ишлайдиган ҳакамлар номи маълум бўлди 19 0 Янгиликлар\n17:04 Зидан нимани интиқлик билан кутаётганини айтди 101 0 Янгиликлар\n16:26 Зидан Неймар борасидаги саволларга: "Тезроқ 2 сентябрь куни келишини хоҳлайман" 28 0 Янгиликлар\n16:16 "Лилль" ўзи учун рекорд бўлган суммага "Бавария"дан Санчешни сотиб олади 28 0 Янгиликлар\n16:11 Деян Журжевич: «Гол уролмаган жамоа ғалаба қозонолмайди» 28 0 Видеолавҳалар\n15:47 Марсьяль: «Машғулотларда Рэшфорд билан беллашамиз» 30 0 Янгиликлар\n15:21 "Локомотив" футболчиси Ўзбекистон олимпия терма жамоаси йиғинига чақирилди 16 0 Янгиликлар\n14:34 "Атлетико" афсонаси Фернандо Торрес бугун фаолиятидаги сўнгги ўйинни ўтказади 54 0 Янгиликлар\n14:29 «Наполи» Лосано трансферини эълон қилди 33 0 Янгиликлар\n10:16 Рўзиқул Бердиев: Биринчи даврадаги "Навбаҳор" ҳозиргисидан кучли эди 35 0 Янгиликлар\n10:03 Европа Лигаси. «Торино» ўз уйида «Вулверҳэмптон»га ютқазди ва бошқа натижалар 48 0 Янгиликлар\n09:53 Неймар бир шарт билан «Барселона»га қайтиш истаги борлигини эълон қилишга тайёр 199 0 Янгиликлар\n“Реал Мадрид“нинг заҳирадаги жангчилари\n“Реал Мадрид“нинг заҳирадаги жангчилари.\nЗиданнинг “Реал Мадрид“ клубига қайтиши ўз-ўзидан кўп нарсани ўзгартириб юбориши аниқ.Зидан ёш иқтидорларга ишонч билдиришини ҳисобга олсак, “Реал Мадрид“нинг ижардаги бир нечта футболчилари асосий таркибга кириб олиши учун қулай имконият пайдо бўлмоқда. Ҳозир “Реал Мадрид“нинг ижарадаги футболчилари билан танишиб чиқамиз\nБуни қарангки, “Қироллик клуби“нинг нақд 25 нафар футболчиси ижара асосида бошқа клубларда тўп тепмоқда. Уларнинг асосий жамоага номзодлари билан таништириб ўтамиз.\nЗидан қўл остида ҳимоя чизиғида ўзини кўрсата олган футболчи ҳозирда “Бундеслига“да чемпионлик учун кураш олиб бораётган “Боруссия Дортмунд“ сафида ҳаракат қилмоқда. Бу мавсумда ёш иқтидор янги клуби либосида 25 та учрашувда майдонга тушди ва гол уришга ҳам муваффақ бўлди. Унинг ортга қайтиш имконияти қолганларникидан анча баландроқ бўлса, ажаб эмас.\nТео Эрнандез (Ҳернандез)\n21 ёшлик иқтидорли футболчи ҳужум ортидаги футболчиларнинг бирини ўрнини эгаллаши кутилаётган эди, аммо Зизу кетгач клуб уни ижарага бериб юборди. Афсуски, “Алавез“ сафидаги ажойиб ўйинлари билан кўплаб грандларнинг эътиборини тортган Тео “Реал Соседат“ сафида ўйнаб кета олмади. Унинг жамоаси ҳозирда мусобақа жадвалининг ўрталарида бормоқда. Қаҳрамонимиз эса, атиги бир бор рақиб дарвозасини ишғол қилди ҳолос.\nХорватиялик ярим ҳимоячи “Реал Мадрид“ сафида ўйин амалиётисиз қолишидан қўрқиб “Челси“ сафига бориб қўшилган эди. Афсуки, у ерда ҳам ҳозирча Саррининг ишончини оқлай олмади. Футболчининг ҳуқуқлари ҳали-ҳам “Реал Мадрид“га тегишли эканлигини ҳисобга олсак, бу мавсум сўнгида у яна Зидан ихтиёрида бўлади.\nУкраиналик ёш посбон ҳарид қилиниши билан “Леганес“ клубига ижара асосида ўтган эди. Иқтидорли дарвозабон янги жамоасида биринчи рақамли киппер бўла олмади. Бу мавсум у атиги 3 та ўйинда майдонга тушди. Шунга қарамай Зидан унинг иккинчи рақамли дарвозабон сифатида янги мавсумда клубда олиб қолиш эҳтимоли жуда юқори.\n60 миллионлик футболчининг ижарага бериб юборилиши футбол тарихида жуда кам учрайдиган воқеа. “Қироллик клуби“ эса уни ортга қайтишини яна ортга сурса, ажаб эмас. Сабаби, унинг Зизу билан муносабатлари яхши десак, алдаган бўламиз. Мана 2 йилдан бери “Бавария“ шарафини ҳимоя қилаётган Колумбиялик футболчи ўз формасини тиклаб олди ва асосий таркиб футболчисига айланди. Унинг келажаги қайси клуб билан боғланиши ҳали ҳамон сўроқ остида турибди...\n“Реал Мадрид“нинг яширин қуролларидан бири. Клуб уни деярли 4 йил аввал 14 миллион еврога ҳарид қилган эди. Бразилиянинг “Крузеро“ клуби футболчини ижара асосида ўз таркибида олиб қолди ва ундан ажойиб тарзда фойдаланмоқда. Футболчи айниқса ўтган мавсумда “Копа Либертадорис“ турнирида ўзини яққол намоён қилди ва яна омма эътиборини ўзига қаратди. Воқеалар ривожи ҳаммани ҳозирдан ўйлантирмоқда. Сабаби, футболчининг “Реал Мадрид“ билан шартномаси 2020-йилда ўз якунига етади. Наҳотки клуб футболчини ижарага бериш учун ҳарид қилган бўлса?!\n“Қироллик клуби“нинг яна бир жокер картаси! Ҳужумчи ўтган мавсумда “Сегунда“да 24 та гол киритиб топ урарлар пойгасида иккинчи ўримни қайд этган эди. Бу мавсум “Примеро“да аллақачон 11 бор дарвозаларни ишғол қилишга улгурди. Энг қизиғи унинг “Примеро“даги фойдали иш койфиссиенти Бейлникидан сезиларли даражада кўпроқ. Унинг қайтиши клуб учун яхши ҳужумчини қўлга киритишдек гап\nКлуб бу футболчилардан ташқари яна :Алваро Браво, Карлос Кобо, Марио дел Кампо, Серхио Диаз,Эчу, Алейш Фебас, Горка Фидалго,Диего Эрнандез, Лин Лиямин,Пабло Маргало, Борха Маёрал, Адриан Морено, Мартин Эдогор, Луис Каседа, Оскар Родригез, Алехандро Сотилос,Алваро Техеро сингари футболчиларни ижарага берган. Ҳозирча улар эътиборни торта оладиган даражада мавсум ўтказмаётгани ва кўпчилиги Испаниянинг қуйи двизионларида топ тепаётгани учун улар тўғрисида ортиқча тўхталиб ўтмадик!\n13.03.2019, 16:52 512 0\n«Пахтакор»нинг собиқ бош мураббийи «Анжи»да ишлаши мумкин\n“Реал Мадрид”нинг Барселонага сафари\nРеал Мадрид – Кашима Антлерс. Таркиблар маълум!\nШеффилд Юнайтед 19:00 Лестер Сити\nБрайтон 19:00 Соутгемптон\nБорнмут 18:00 Манчестер Сити\nТоттенхэм 20:30 Ньюкасл\nВулверхэмптон 20:30 Бёрнли


Жорий йил куз ҳамда 2019 йил баҳор мавсумида кўкаламзорлаштириш, манзарали дарахт ва бута кўчатларини экиш ишларини уюшқоқлик билан ташкил этиш мақсадида вилоят ҳокими фармойиши асосида воҳамизда тизимли ишлар олиб борилмоқда.\nЖумладан, ишлаб чиқилган тадбирлар режасига кўра 20 октябрдан 20 декабргача корхона-ташкилотлар, хизмат кўрсатиш, ижтимоий соҳа объектлари ҳудудлари, қишлоқ ва хонадонларда, автомобиль йўллари атрофлари ҳамда фермер хўжаликлари экин ерларининг четларида жами 380 минг туп терак, акация, заранг, қайрағоч, шумтол, каталка, эман, япон сафораси, шарқ туяси, ёнғоқ каби турли мевали, манзарали ва 107 минг туп бошқа турдаги дарахт кўчати ўтқазилиши белгиланган.\nМанзарали, мевали дарахт ва бута кўчатлари етиштириб бериш вилоят Ўрмон хўжалиги, ҳудудий ободонлаштириш бошқармалари, кўчат етиштирувчи фермер ва деҳқон хўжаликлари ҳамда бошқа ташкилотлар томонидан амалга оширилади.\nТуманимизда ҳам айни мавсумда 55,6 минг туп дарахт кўчати ўтқазиш ишлари олиб борилаяпти. Бунинг учун жами 398,5 миллион сўм сарфланади.\n— Ота-боболаримиз ҳар бир туғилган фарзанд учун мевали ва манзарали дарахт кўчати ўтқазишгани бежиз эмас, — дейди туман Қишлоқ ва сув хўжалиги бўлими бош мутахассиси М. Ражабова. — Бу азал-азалдан бизда экологик маданиятнинг инсон камолоти, унинг маънавияти билан чамбарчас боғлиқ эканлигини билдиради. Бугунги олиб борилаётган ишларимиз ҳам бевосита ана шундай қадриятларга ҳамоҳанг.\nМазкур чора-тадбирлар келгуси йил баҳор мавсумида белгиланган режа асосида давом эттирилади. Ушбу даврда ҳам вилоятимиздаги маҳалла, гузарлар, кўчалар, хонадонлар, асосий йўллар атрофлари ҳамда ижтимоий, ишлаб чиқариш соҳалари объектлари, чўл ва яйлов ҳудудларида 929,3 минг туп манзарали дарахт, 600 минг туп ёнғоқ кўчат, 390 минг дона турли дарахт қаламчаси ўтқазилади.


06 июл 2022, Тошкент вақти: 12:50\nШавкат Мирзиëев ташаббуси билан очилган Самарқанддаги «Ипак йўли» халқаро туризм университети Ўзбекистонда "халқаро" мақоми берилган ҳозирча ягона давлат университетидир.\nСамарқанд шаҳрида жойлашган «Ипак йўли» халқаро туризм университетига ўзбек ва рус тилларида имтиҳон топшириб кирган талабалар 2019 йил октябридан бошлаб ëппасига инглиз тили гуруҳларига кўчирилган.\nБу ҳақда Озодликка хабар қилган талабаларга кўра¸ кўчирилганлар орасида мактабда хорижий тил сифатида француз ва немис тилларини ўрганган ва инглиз тилини умуман билмайдиганлари ҳам бор.\nИнглиз тилини тушунмагани ортидан имтиҳонлардан ўта олмаслик эса¸ талабаларга кўра¸ шартноманинг бекор этилиши¸ демакки¸ ўқиш учун тўланган пулнинг куйиб кетишини англатади.\nЎқишдан ҳайдалишдан қўрқиб шахси очиқланмаслигини сўраган университет талабаларининг билдиришича¸ ҳужжат топшириш пайтида уларга ўқиш жараёни тўлиқ инглиз тилида ўтилиши ҳақида ҳеч ким олдиндан огоҳлантирган эмас.\n«Ўзбек тилида имтиҳон топшириб давлат гранти асосида ўқишга кирганман. Инглиз тилини биламан, лекин тўлиқ инглиз тилида ўқишга қийналаман. Ўқишимни бошқа олий ўқув юртига кўчирмоқчи ҳам бўлдим, лекин бунинг учун давлат гранти ўрнига тўлов-контракт асосида ўқишимга тўғри келади» - деди талабалардан бири.\nМеҳмонхона бизнеси йўналиши 2-курс талабаларидан бирига кўра¸ у биринчи йил тўлиқ рус тилида таҳсил олган ва иккинчи йилдан инглиз тили гуруҳига кўчирилган.\n«Шартнома бўйича мен рус тилида таҳсил олишим керак эди. Мактабда хорижий тил сифатида француз тилини ўрганганман ва француз тилида тест имтиҳонларидан ўтиб ўқишга кирганман. Туризм соҳаси учун фақат инглиз тилини эмас¸ балки француз тилини биладиган мутахассислар ҳам керак. Инглизча ўқий олмаганимдан кейин¸ имтиҳонларни қандай топшираман?»\nТалабалар томонидан Озодликка тақдим этилган университет ва талабалар ўртасида тузилган шартнома нусхаларида таълим тили сифатида ўзбек ва рус тиллари кўрсатилган.\nБу ҳужжатларда¸ “шартномага ўзгартириш ва қўшимчалар томонларнинг келишувига асосан киритилади”¸ деб ëзилган.\nОзодлик гаплашган талабалар ва улар ота-оналари ўзбек ва рус тилида ўқишга кирганларни улар билан келишмай туриб¸ инглиз тилига кўчириш орқали университет шартнома бандларини бузаëтганини таъкидлади.\nҲолатдан хабардор университет ходими шахси очиқланмаслик шарти билан тақдим этган ҳужжатга кўра¸ «Ипак Йўли» туризм халқаро университетининг тўлиқ инглиз тилида таълим беришга ўтилиши бўйича қарор Ўзбекистон Бош вазири ўринбосари Азиз Абдуҳакимов раислик қилувчи университет Васийлик кенгаши томонидан қабул қилинган.\nУниверситет Васийлар кенгаши қарори нусхаси.\nХодимнинг билдиришича¸ университет Васийлик кенгашининг ушбу қарори президент Шавкат Мирзиёевнинг «Ипак йўли» туризм халқаро университетини ташкил этиш тўғрисида»ги қарорига мос келмайди.\n«Президент қарорининг 3 -бандида университетда ўқиш ўзбек, рус ва инглиз тилларида олиб борилиши белгилаб қўйилган, Васийлик кенгаши эса инглиз тилини қолдириб ўзбек ва рус тилларидан воз кечишга қарор қилган».\n"Ипак йўли" университети таъсисчиси Туризмни ривожлантириш давлат қўмитаси раиси ўринбосари Абдулазиз Аккулов инглиз тили билан боғлиқ ушбу ҳолатни университетнинг халқаро таълим муассасаси эканлиги билан боғлади.\n«2020/2021 йил ўқув йилидан бошлаб, университетнинг барча ўқув йўналишлари инглиз тилида амалга оширилиши режалаштирилган. Шундан келиб чиққан ҳолда, ўтган ўқув йилида ҳам дарслар тажриба-синов тариқасида инглиз тилида ўқитилган» , деди мулозим.\n2019 йил декабрида маҳаллий матбуотга берган интервьюсида «Ипак йўли» туризм халқаро университети проректори Азамат Акбаров “университетимиз 2019/20 йилларда тўлиқ инглиз тилида дарс бериладиган тизимга ўтди. Бундай тажриба давлат университетлари орасида биринчи бўлиб бизда амалга оширилди”¸ деган эди.\nЯнги ўқув йилида ҳам тил билан боғлиқ муаммолар давом этиши мумкин\nДавлат тест маркази расмий сайтида жойлаштирилган маълумотга кўра, тўлиқ инглиз тилида ўқитишга ўтган «Ипак йўли» халқаро туризм университети янги 2020-2021 ўқув йили бакалавриатнинг кундузги таълим шакли учун ўзбек ва рус тилларида ўқиш бўйича жами 250 та ўрин таклиф қилмоқда.\nБу жараëнда ҳам имтиҳондан мувафаққиятли ўтган абитуриентларга келгусида ўзбек ва рус тилларида эмас, балки инглиз тилида дарс ўтилиши бўйича ҳам огоҳлантирилмаган.\nУшбу ҳолат юзасидан муносабат олиш учун Озодлик университет матбуот котиби Шоҳида Мустаева билан телефон орқали боғланди.\nМатбуот котиби тўлиқ инглиз тилида дарс ўтадиган университет нима сабабдан ўзбек ва рус тиллари бўйича қабул эълон қилганини изоҳлай олмади ва қабул бўйича масъул Азиз Тўхтамишев исмли шахс билан боғланишимиз кераклигини билдирди.\nЎзининг Азиз Тўхтамишев эканини суҳбат бошида тасдиқлаган шахс¸ Озодлик мухбири телефон қилаëтганини эшитгач¸ саволни охиригача эшитмай туриб¸ алоқани узиб қўйди ва кейинги қўнғироқларга жавоб бермади.


ТОШКЕНТ, 21 июл — Sputnik. Ўзбекистонлик мутахассислар хитойлик ҳамкорлари билан биргаликда коронавирусга вакцинанинг учинчи – сўнгги босқичини ўтказишлари мумкин. Бу ҳақда “Дунё” АА хабар қилмоқда.\nБу ҳақда Ўзбекистоннинг Хитойдаги элчиси Бахтиёр Саидов ва “Sinopharm Group” бошқаруви раиси Лю Цзинчжэнь ўртасида бўлиб ўтган учрашув чоғида маълум қилинди. Учрашувда коронавирус пандемиясига қарши биргаликда курашиш масалалари муҳокама қилинди.\nХусусан, Хитой томони China National Biotec Group (CNBG бўлинмаларидан бири – “Sinopharm Group”) томонидан ишлаб чиқилган инактивлаштирилган ва рекомбинант вакцина клиник синовларининг икки босқичи муваффақиятли ўтганини билдирган.\n“Яқинда Хитой аҳолиси ўртасида клиник синовларнинг охирги, яъни учинчи босқичи бошланган. Корпорация раҳбари Ўзбекистон ҳудудида ҳам ана шундай синовни ўтказишни таклиф қилди”, - дейилган хабарда.\nТаъкидланишича, бир пайтнинг ўзида вакцина синовлари Бирлашган Араб Амирликларида ҳам ўтказилади. Унда 15 минг нафар одам иштирок этади.\nМазкур вакцина инсон танасига юборилганидан кейин инактивлаштирилган таъсир қилиш муддати 2 йил ва ундан кўпроқ муддатни ташкил қилади. Бугунги кунда Хитой ҳудудида 50 мингдан кўпроқ одам ушбу вакцинани қабул қилгани маълум.\nвакцина, Хитой, коронавирус, Ўзбекистон


Ихтилоф юзага келганда Пайғамбар кўрсатмаси\n«Бир куни Бомдод намозидан сўнг Расулуллоҳ соллаллоҳу алайҳи васаллам бизга ўта балоғатли ваъз қилдилар. Ундан (таъсирланиб) кўзлар ёш тўкди, қалблар титроққа тушди. Шунда бир одам:\n«Бу видолашувчининг мавъизаси-ку! Эй Аллоҳнинг Расули, бизга нимани васият қиласиз?» деди.\n«Сизларга Аллоҳга тақво қилишни, агар ҳабаш қулга бўлса ҳам, қулоқ осиб, итоат қилишингизни васият қиламан. Сиздан ким яшаб турса, кўплаб ихтилофларни кўради. Сиз янги пайдо қилинган ишлардан эҳтиёт бўлинг, чунки улар залолатдир. Сиздан ким ўшанга етиб борса, унга менинг Суннатимни ва рошид – ҳидоятли халифаларнинг суннатини маҳкам ушлаш лозим бўлади. Бас, уни озиқ тишлар билан маҳкам тишлангиз», дедилар».\nШарҳ: Ушбу ҳадисда Пайғамбаримиз соллаллоҳу алайҳи васалламнинг Суннатларини маҳкам ушлаш ўта зарур масала экани очиқ-ойдин айтилмоқда. Ҳадиснинг ровийлари Ирбоз ибн Сория розияллоҳу анҳунинг ҳикоя қилишларича, бир куни Бомдод намозидан сўнг Пайғамбаримиз соллаллоҳу алайҳи васаллам одамларга ўта таъсирли ваъз айтганлар. Бу ваъзни эшитиб, кишилар кўзларидан ёш тўкканлар, қалблари эса ларзага келган. Пайғамбаримиз соллаллоҳу алайҳи васалламнинг бу ваъзлари одатдагидан бошқачароқ бўлган. Буни эшитувчилар ҳам пайқаганлар. Улар Пайғамбаримиз соллаллоҳу алайҳи васалламнинг ғайриоддий ваъз қилганларини тушуниб етганлар.\n«Шунда бир одам: «Бу видолашувчининг мавъизаси-ку! Эй Аллоҳнинг Расули, бизга нимани васият қиласиз?» деди».\nГапирувчи одам Расули акрамнинг бу дунё билан ва саҳобалар билан видолашаётган киши сифатида ваъз қилганларини, бу ваъз Пайғамбаримиз соллаллоҳу алайҳи васалламнинг сўнгги ваъзларидан бири эканини англаб етган эди. Шунинг учун бу фурсатни ғанимат билиб, Расулуллоҳдан ўз умматларига васият қилишларини сўради.\nРасули акрам соллаллоҳу алайҳи васаллам бу видолашувчининг ваъзи эмас, демадилар. Балки, ўз сукутлари билан ҳалиги одамнинг гапини тасдиқладилар. Мавъизалари видолашувчининг мавъизаси эканини иқрор қилдилар. Бунинг устига, ўша одамнинг талабига биноан, ўз васиятларини бошладилар ва у зот соллаллоҳу алайҳи васаллам:\n«Сизларга Аллоҳга тақво қилишни, агар ҳабаш қулга бўлса ҳам, қулоқ осиб, итоат қилишингизни васият қиламан», дедилар.\nТақводорлик ҳар бир мусулмон учун ўта муҳим нарса бўлганлигидан Пайғамбаримиз соллаллоҳу алайҳи васаллам бу масалани ўз васиятларида биринчи бўлиб зикр қилдилар. Аллоҳ таолога тақво қилиш У Зотнинг азобига, дўзах азобига сабаб бўладиган нарсалардан ўзини сақлашдир. Тақводорлик маълум кийим, маълум таом, маълум макон ва маълум қўшимча ибодатлардан иборат эмас.\n«Тақво» сўзининг луғавий маъноси сақланишдир. Ҳазрати Умар розияллоҳу анҳу: «Тақво (сўзи) араб тилида сертикан майдондан болдирларини очиб, ўзига тикан теккизмай ўтиб кетишни англатади», деган эканлар.\nШариатда эса тақво Аллоҳнинг айтганини қилиб, қайтарганидан қайтишни, яъни бу дунё ҳаёти майдонидаги гуноҳ тиканларини ўзига теккизмай ўтишни англатади. Ҳамма бало-офат тақвосизликдан келиб чиқади. Шунинг учун ҳам Пайғамбаримиз соллаллоҳу алайҳи васаллам Аллоҳга тақво қилишни қаттиқ тавсия этмоқдалар.\nПайғамбаримиз соллаллоҳу алайҳи васалламнинг ушбу васиятларида таъкидланган иккинчи масала бошлиққа қулоқ осиб, итоат қилиш зарурлигидир. У зот агар ўша бошлиқ ҳабаш қул бўлса ҳам, ҳеч бошқа хаёлга бормай, унга қулоқ осиб, итоат қилишни васият қилмоқдалар. Бу Ислом таълимотидаги энг муҳим омиллардан ҳисобланади. Расули акрам соллаллоҳу алайҳи васаллам бошқа ҳадисларида ҳам бунга алоҳида эътибор берганлар. Бунинг маълум сабаблари бор бўлиб, уларни Пайғамбаримиз соллаллоҳу алайҳи васаллам ҳадиснинг давомида баён қилмоқдалар:\n«Сиздан ким яшаб турса, кўплаб ихтилофларни кўради».\nПайғамбаримиз соллаллоҳу алайҳи васалламнинг бу гаплари кўп ўтмай юзага чиқди. Учинчи халифа Усмон розияллоҳу анҳу қатл этилганларидан сўнг саҳобалар ўртасида хилоф чиқди. Кейинчалик бу хилоф кучайиб, кўпгина бало-офатларга сабаб бўлди. Пайғамбаримиз соллаллоҳу алайҳи васалламнинг юқоридаги гаплари ушбу ихтилофларга ишорадир.\nЭнди у зотнинг шундай пайтда инсон ўзини қандай тутиши кераклиги ҳақидаги тавсиялари келади:\n«Сизлар янги пайдо қилинган ишлардан эҳтиёт бўлинг», чунки бунда Китоб ва Суннатда, шариатда йўқ бўлган янги ишлар пайдо қилинади. Улар бидъатдан иборат бўлади. Ана ўшалардан сақланиш керак,\n«Чунки улар залолатдир»\nЗалолатдан сақланиш эса ҳар бир мўминнинг бурчидир.\n«Сиздан ким ўшанга етиб борса, бас, унга менинг Суннатимни ва рошид-ҳидоятли халифаларнинг суннатини маҳкам ушлаш лозим бўлади. Бас, уни озиқ тишлар билан маҳкам тишлангиз», дедилар».\nЯъни, сиздан ким ўша ихтилофлар кўп чиқадиган даврга етиб борса, ўша пайтда менинг Суннатимни ва рошид халифаларнинг суннатини маҳкам ушласин! Рошид халифалар деганда Абу Бакр, Умар, Усмон ва Али розияллоҳу анҳум кўзда тутилади. Баъзилар рошид халифалар қаторига улардан кейинги авлод вакили бўлган Умар ибн Абдулазизни ҳам қўшганлар. Аммо бундайлар озчиликни ташкил қилади.\nМаълумки, ихтилоф чиққанда гап-сўз кўпаяди. Ҳар ким ўз ишини маъқуллашга уринади. Ҳамма ўзиникини тўғри деб ҳисоблайди. Натижада ҳамма нарса аралаш-қуралаш бўлиб кетади. Бу вақтда нима қилиш керак? Пайғамбаримиз соллаллоҳу алайҳи васалламнинг тавсиялари бўйича, у зот соллаллоҳу алайҳи васалламнинг Суннатларини маҳкам ушлаган одам адашмайди. Қолаверса, рошид (тўғри йўлда юрган), ҳидоятли (ҳидоят йўлини топган) халифаларнинг суннатини ушлаш лозим. Ушлаганда ҳам худди тиш билан тишлагандек қилиб ушлаш керак. Одатда бир нарсани авайлаб, эҳтиёт қилиб, гард юқтирмай олиб юришни «тиши билан тишлаб олиб юриш» дейилади.\nДемак, Пайғамбаримиз соллаллоҳу алайҳи васалламнинг ва хулафои рошидинларнинг Суннатларини ҳам ана шундай қилиб ушлаш лозим экан.\nШу билан бирга, тўрт хулафои рошидинларнинг айтган насиҳатлари, тутган йўлларини ҳам суннат дейиш мумкинлигини, оғир пайтларда, ихтилофли вақтларда Суннатни маҳкам тутиш зарурлигини англаб оламиз.\n1. Бомдод намозидан сўнг ваъз қилишнинг жоизлиги.\n2. Ваъздан таъсирланиб, йиғлашнинг яхшилиги.\n3. Гапнинг маъносига қараб, унга баҳо бериш мумкинлиги. Чунки ҳалиги саҳобий розияллоҳу анҳу Пайғамбаримиз алайҳиссаломнинг ваъзлари маъносидан бу гапнинг видолашувчининг гапига ўхшашлигини тушуниб етдилар ва бу баҳони очиқ айтдилар.\n4. Умри охирлаб қолганини гумон қилган кишидан васият қилишни сўраш мумкинлиги.\n5. Васият қилиш сўралган кишининг васият қилиши кераклиги.\n6. Аллоҳ таолога тақво қилиш ўта аҳамиятли экани.\n7. Бошлиққа қулоқ осиб, итоат қилиш зарурлиги.\n8. Пайғамбаримиз соллаллоҳу алайҳи васалламнинг мусулмонлар орасидан турли ихтилофлар чиқишини олдиндан айтиб берганлари.\n9. Ихтилофли пайтда Пайғамбаримиз соллаллоҳу алайҳи васалламнинг ва хулафои рошидинларнинг суннатини яна ҳам маҳкам ушлаш лозимлиги.\n10. Халифаларнинг рошидлари ва норошидлари бўлиши.\n11. Рошид хулафоларнинг ҳам суннати бўлиши.\n12. Суннатни тиш билан тишлагандек авайлаб ушлаб юриш лозимлиги.\nАллоҳга шукрлар бўлсинки, она Ватанимиз – Ўзбекист..\n«Расулуллоҳ соллаллоҳу алайҳи васаллам менга: «Эй ..\nНабий соллаллоҳу алайхи вассалам: “Дуо ибодатнинг ..\nРасулуллоҳнинг ҳаётларидан лавҳалар (18-қисм)\n“Албатта, Мен тавба қилган, иймон келтирган ва яхш..


Парламент: давлат божларининг ставкалари асоссиз оширилмайди\n11:03 / 10.12.2019\nПарламент қуйи палатасининг 2019 йил 9 декабрда ўтказилган навбатдаги мажлисида бир қатор қонун лойиҳалари кўриб чиқилди.\nПарламент сайтида хабар қилинишича, кун тартибидаги масалалардан бири - “Давлат божи тўғрисида”ги қонун лойиҳаси иккинчи ўқишда моддама-модда, бобма-боб кўриб чиқилди.\nҚонун лойиҳаси Солиқ кодексининг янги таҳрирдаги лойиҳасини ишлаб чиқиш доирасида тайёрланган бўлиб, давлат божларини ундиришни тартибга солувчи 38 та норматив-ҳуқуқий ҳужжатни ўзида бирлаштирган.\nДавлат раҳбарининг 2017 йил 2 сентябрдаги “Валюта сиёсатини либераллаштириш бўйича биринчи навбатдаги чора-тадбирлар тўғрисида”ги фармонида Ўзбекистон Республикаси ҳудудида давлат божлари, йиғимлари ва бошқа мажбурий тўловлар фақат миллий валютада ундирилиши белгиланган. Консуллик йиғимлари бундан мустасно.\nФармон ижросини таъминлаш мақсадида, лойиҳа билан хорижий валютада белгиланган давлат божлари ставкалари қайта кўриб чиқилмоқда. Яъни, уларни базавий ҳисоблаш миқдоридан келиб чиқиб, сўм эквивалентида ундириш тартиби қонун лойиҳасида ўз аксини топган. Умуман олганда, давлат божи ставкалари ўзгаришсиз қолмоқда. Уларнинг миқдори қонун лойиҳаси иловасига мувофиқ белгиланади.\nҚонун лойиҳасида бир қатор турлар бўйича ставкалар пасайтирилиши ҳам кўзда тутилган. Хусусан, мол-мулкни ижарага бериш шартномасини тасдиқлаганлик ҳамда адлия органлари томонидан давлат рўйхатидан ўтказганлик учун тўланадиган давлат божларининг камайтирилиши белгиланмоқда.


15 май 2021, Тошкент вақти: 10:57\nРашодхон Камолов 5 ойдан бери Ўш шаҳар ҳибсхонасида сақланмоқда.\nЎзбекистонда икки маҳбус МХХ томонидан сўроқ қилинди\nЎш милицияси Ўзбекистонга Рашод қори Камолов масаласида жўнатган сўров ортидан Ўзбекистон махсус хизмати ходимлари айни пайтда жазо муддатини ўтаётган ўзбекистонлик икки маҳбусни сўроқ қилган.Қирғиз матбуотига сиздирилган сўроқ протоколида қайд этилишича, сўроқни 2015 йилнинг 22 май куни МХХ терговчиси, юстиция катта лейтенанти Ж.А.Иброҳимов адвокат Ш.М. Шарипов иштирокида ўтказган,\nСўров юзасидан Ўзбекистондан келган ҳужжатларда айтилишича, сўроқ қилинган Шуҳрат Мавлянов билан Файзулло Аминов экстремистликда айбланиб 2012 йилда Ўзбекистон суди томонидан сиртдан 10 йилга ҳукм қилган. 2015 йилда эса улар қўлга олинган ва айни пайтда Ўзбекистонда жазо муддатини ўтамоқда. Ўзбекистон томони жўнатган жавобда улар қирғизистонлик имом Рашодхон қори Камолов билан яқин алоқада бўлганини тан олгани айтилади.\n"МХХ жўнатган маълумотларни текшираяпмиз"\nҚирғизистон Ички ишлар вазирлиги матбуот хизмати Бақит Сейитовга кўра, ҳозирда Ички ишлари вазирлиги Ўзбекистондан келган маълумотларни текширмоқда:\n- Бизнинг асосий масаламиз Камолов атрофидаги вазиятни аниқлаш бўлган. Бизда тезкор ҳамда аниқланган маълумотлар бор. Кимнинг нима қилиб юрганини биламиз, бироқ ҳозир бу маълумотларни очиқлай олмаймиз. Сабаби яна аниқланиши керак бўлган масалалар бор. Ҳозир сўроқ чоғида тилга олинган одамлар билан иш олиб борамиз. Ҳозирда махсус гуруҳ Ўш ва Жалолободда аниқлаш ишларини олиб бормоқда. У ерда фамилияси айтилмай, Миқтибек деган тележурналист айтилган экан. Бу бўйича аниқлаш, ўрганиш ишлари олиб борилади, - дейди Бақит Сейитов.\nИчки ишлар вазирлиги Рашодхон қори Камоловни жазодан озод қилинишидан манфаатдор томонлар кўп эканини ва ўртада катта миқдорда пул борлигини шунингдек, тележурналист Миқтибек Арстанбекдан гувоҳ сифатида маълумот олинишини айтади.\nМиқтибек: "Туркияда ҳукуматни ағдариш ҳақида гап бўлган эмас"\nТележурналист Миқтибек Арстанбек 2014 йили Туркияга борганини, у ерда Рашодхон Камоловни кўрганини тасдиқлади. Бироқ журналист у ерда фақат диний конференция бўлиб ўтгани, юқорида тилга олингандай радикал ҳаракатлар, экстремистик руҳдаги сўзлар бўлмаганини айтади:\n- Туркияда бўлиб ўтган туркистонликлар конференцияси ҳар йили бўлиб ўтади. Маданий, адабий ҳамкорлик бўйича қонуний конференция. Мени ўтган йили ўша конференцияга чақирган экан. Қирғизистондан ҳам одамлар борган. Мен Қирғизистондаги диний вазият тўғрисида маъруза қилдим. Камоловни ҳам кўрдим. Бироқ ундай сўзлар айтилувчи ер эмас. Ундай сўз бўлмаган. У қонуний, турк давлати томонидан ўтказилаётган конференция эди, - дейди Миқтибек Арстанбек.\nМиқтибек Арстанбек диний йўналишда кўрсатувлар тайёрловчи журналист. Ҳозирда Жамоатчилик биринчи каналида “Рўзада ўттиз кун” номли диний кўрсатувнинг олиб борувчиси.\nРашодхон Камолов: "Бу Ўзбекистоннинг сиёсий буюртмаси"\nШу йил май ойининг биринчи ҳафтасида Рашод Камоловга жазо чораси белгилаш юзасидан ўтказилган маҳкамада Рашодхон Камоловнинг ўзи, унга нисбатан қўйилаётган айблов юзасидан Ўзбекистонга юборилган сўровни сиёсий бюртма ўлароқ баҳолаганди:\n- Ўзбекистон масаласида гапирмоқчиман. Мен 9 йилдан буён Ўзбекистонга бормаганман. Ўзбекистон билан умуман алоқам йўқ. Бироқ ўзбек тилида масала қилиб, обрўли имом бўлганим учун Ўзбекистон ҳукумати менга нисбатан сиёсий ёмон кўз билан қарайди. Бунга далил сифатида айта олишим мумкинки, Қорасув милицияси Ўзбекистондан келган китллерни қўлга олган. Киллер: “Ҳақиқатдан Рашод Камоловни отиб кетиш учун Ўзбекистон ҳукуматидан менга буюртма бўлган, шунинг учун келганман”, деб тан олган. У қурол билан ушланган. Ҳозир қамалиб Қирғизистонда ўтирибди. Шу сабабли мен Ўзбекистондан келадиган нарсаларни сиёсий буюртма деб биламан, - деган эди Рашод Камолов.\nАсли Қирғизистоннинг Қорасув шаҳридан бўлган ва Фарғона водийсида танилган 37 ёшли ўзбек имоми Рашодхон қори Камолов Қирғизистон жиноий кодексининг 299-моддасининг бир неча бандларида айбланмоқда.


ОПЕК арзон нефть даври тугаётганини тахмин қилмоқда\n10:39 / 17.11.2016 4932\nНефть арзонлиги билан боғлиқ узоққа чўзилган давр, эҳтимол, якунловчи босқичда бўлиши мумкин. Нефть экспорт қилувчи мамлакатлар ташкилоти – ОПЕК бош котиби Муҳаммад Баркиндо Венесуэла президенти Николас Мадуро билан Каракасда ўтказган учрашувида шундай фикрларни билдирди.\n"Президент Мадуро айтганидек, нефть учун 60 йилдаги энг қуйи нархнинг гувоҳи бўлдик, - дея Баркиндо сўзларини келтиради Venezolana de Televisión телеканали. – Бу давр давом этмоқда, аммо биз унинг сўнгги босқичидамиз, эҳтимол".\nБаркиндонинг қайд этишича, нефть қазиб олувчи барча мамлакатлар углеводородлар арзонлашувининг салбий таъсирини ҳис қилишган. У, шунингдек, "нефть бозорини мустаҳкамлаш жараёни"га қўшган ҳиссаси учун Мадурога миннатдорчилик билдирган.\nВенгрияга Венесуэладан юзлаб қочқинлар келди\nОАВ: Мадуро режими бизнесдан тўрт давлатда ҳисоб рақамлари очишни сўради


МАДАД СЎРАШ - Mehrob.uz\nМақолалар access_time19-июль 2017, 15:23\n1. Исломда муфтийликни мукаммал даражада эгалламасдан туриб, ижтиҳод шартларини…\nМақолалар access_time5-август 2017, 12:25\n13 қандай сон\nМақолалар access_time20-июль 2019, 10:30\nМаълумотларга кўра, ўн учни ёқтирмаслик бирданига пайдо бўлмаган. Ўрта асрларда…\naccess_time24-апрел 2017, 19:48 visibility2027\nБаъзи сўфийлар доирасида тирик ёки ўлик аҳли солиҳлардан мадад сўраш одати бўлган. Улар бошларига бало келса, авлиё ва солиҳлардан балогардон бўлишларини, бошларига тушган мушкулларини кушойиш қилишларини сўраганлар. Бу ҳол айниқса одамлар бошига оммавий кулфат тушган пайтларда ёрқин намоён бўлади.\nАксар ҳолларда Хизр алайҳиссаломдан мадад сўраш одат тусига кирган. Оналар болаларини бирор жойга юбораётиб: "Ҳизр бувам қўлласин", дейдилар. Бошқаларда ҳам бунга ўхшаш мадад сўрашлар тез-тез такрорланади.\nОдатда беморлигига шифо излаганлар ҳам бирор авлиёнинг қабрини зиёрат қилиб, назр атаб туриб, дардига шифо сўрайди. Баъзилар фарзанд сўрайди. Яна бошқа бировлар ўзининг бошқа ҳожатининг раво бўлишини тилайди. Улар қабр тошларини ўпиб, кўзларига суртадилар, яна бошқа бидъат ишларни қиладилар.\nУламоларимиз бу ишларнинг барчасини инкор қиладилар ва уларга қарши курашадилар. Улар тирик ёки ўлик шахслардан, ким бўлишларидан қатъи назар, мадад сўраш ширк эканини тинмай таъкидлайдилар.\nБу даъволарини тасдиқлаш учун турли қиссалар ҳам айтадилар. Улардан баъзиларини мисол тариқасида келтирамиз.\nБир мурид оғир юкни кўтариши керак бўлиб қолибди. У ҳарчанд уринса ҳам, ҳалиги юкни кўтара олмабди. Кейин шайхи эсига тушибди-да, "Ё пирим", деб туриб кўтарган экан, дарҳол юкни кўтариб, йўлига равона бўлибди. Манзилга етгандан кейин пирининг олдига кириб, бўлган ҳодисани айтибди. Шунда пир: "Юкни сен кўтардинг-у, азобини биз тортдик", деб елкасини очиб кўрсатибди. Қараса, елка юк ботганидан шилиниб кетган эмиш.\nАллоҳ таоло бизга ўтганларга дуо қилишимизни амр қилган, улардан бирор нарсани сўрашни амр қилмаган. Аллоҳ таоло мўминларнинг васфида шундай марҳамат қилади:\n"Улардан кейин келганлар: "Роббимиз, бизни ва биздан аввал иймон билан ўтган биродарларимизни мағфират қилгин, иймон келтирганларга нисбатан қалбимизда ғашлик қилмагин. Роббимиз, албатта, Сен ўта шафқатлисан, ўта раҳмлисан", дерлар".\n(Ҳашр сураси, 10-оят).\nРасулуллоҳ соллаллоҳу алайҳи васаллам намозимизда "Бизга ва Аллоҳнинг солиҳ бандаларига салом бўлсин", дейишимизни таълим бердилар.\nИш чаппасига айланиб, уларнинг ҳаққига дуо қилиш ўрнига, улардан мадад сўраб турсак, шубҳасиз, хато қилган бўламиз".\n"Тасаввуф ҳақида тасаввур" китобидан.\nАЛЛОҲНИНГ БОРЛИГИНИ ҲИС ЭТГАН ҲОЛДА ДУО ҚИЛИШ


Терговчи Ориф Анорбоев жинояти хроникаси\n18 декабр 2015\n18 ноябр куни Жиззах вилоят ИИБ катта терговчиси Ориф Анарбоев Ўктамни 168 модда (фирибгарлик) ва 211 (пора олиш)да айблаш юзасидан буйруқ чиқаради.\nТерговчи Ориф Анарбоев 2012 йилнинг январидан 2015 йилнинг августига қадар пул берич бўйича 9 та эпизодни келтиради. Бу одамлар турли миқдордаги пулни, уларнинг муаммосини ҳал қилишни ваъда қилган Рухиё Баитовага беришган.\nБаитова Рухиё Дўстлик туман милицияси ходими бўлган Ёдгор исмли шахс унга Ўктам Пардаевнинг уйига наркотик ташлашни таклиф қилгани ҳақида тилхат берган.\n9 “жабрланувчи”нинг бирортаси, Ўктам Пардаевга пул беришганини тасдиқлашмаган.\nЎз кўрсатмаларида Ўктам Пардаевни айблаётган Рухиё Баитованинг ўзи, 2014 йилнинг июлида ҳуқуқ ҳимоячисидан ёрдам сўраб келган. Ўктам Пардаев у билан фақат икки марта учрашган. Ўктам, унинг қайсидир танишларидан пул олганини билиб шахсан унга ҳеч қандай пул бермаганлиги ҳақида тилхат ёзиб беришини сўраган.\n2014 йилнинг августида, Рухиё Баитова Ўктам Пардаевга, Жиззах вилоят, Дўстлик туман ИИБ ходими бўлган Ёдгор исмли шахс унинг уйига наркотик ташлашни таклиф қилгани ҳақида билдирган. Унинг ўз қўли билан ёзган бу ҳақдаги аризаси терговчи Ориф Анорбоевнинг қўлида ҳам бор.\nАфтидан профессионал фирибгар Рухиё Баитованинг Ўктам Пардаев билан танишлигини билан, милиция ва МХХ ходимлари ҳаммасини унга тўнкашни таклиф қилишган.\nТерговчи Ориф Анарбоев Пардаевнинг акаларига 3.5 млн. миқдорда «моддий зарар»ни тўлашни таклиф қилган, шу ҳолда Ўктам Пардаев амнистияга туширилиб, озод қилинишини айтишган.\n7 декабр куни, Ўктам Пардаев амнистияга туширилади, деган умидда унинг акалари 3,5 млн сўм (700 доллар атрофидаги) “моддий зарар”ни тўлашган.\nЎктам Пардаев, акалари “моддий зарар” тўлашгани ҳақида билмаган. У кимдандир пул олгани ҳақидаги фактларни инкор қилади.\nБутун тергов давомида, терговчи Анарбоев 100 та атрофидаги одамларни сўроқ қилиб, уларга фақат битта саволни берган: “Улардан Ўктам пул олганми?”. Бирорта одам Ўктам Пардаевнинг пора олгани фактини тасдиқламаган.\n“Моддий зарар” тўланганидан сўнг, терговчи Анорбоев Ўктам Пардаевнинг акаларига, Ўктам Пардаевга унинг хизмати учун пул берганини билдирган тағин 5 одам пайдо бўлганини айтган. Ҳуқуқ ҳимоячиси Сурат Икрамовга кўра, ушбу 5 одамнинг бари илгари фирибгарлик бўйича судланган ва қонунга оид муаммолари бўлган одамлардир.\nЎктам Пардаев Жиззах вилоят Дўстлик туман вақтинчалик сақлаш ҳибсхонасида қолмоқда.\ndata-title="Терговчи Ориф Анорбоев жинояти хроникаси" data-description="<ul> <li>18 ноябр куни Жиззах вилоят ИИБ катта терговчиси Ориф Анарбоев Ўктамни 168 модда (фирибгарлик) ва 211 (пора олиш)да айблаш ..." data-image="https://eltuz.com/wp-content/uploads/2015/12/rasm620.jpg" data-url="https://eltuz.com/kundalik/1653/" data-services="facebook,odnoklassniki,twitter,telegram" data-counter="ig">\n28 сентябр 2016\nОмон Азиз: «Рауф мен учун бир малоик каби эди…»\nЎзбек халқининг буюк шоири Рауф Парфи 1943 йилнинг 27 сентябрида туғилган эди. Ушбу сана муносабати билан унинг яқин дўстларидан ...\nДХХ хумидан чиққан илонлар\nРассом Элсевар Eltuz.com\nМаҳмуд Ражаб – шоир, бор гап шу!\nҲақиқатга қайси томонидан қарасанг ҳам бир хил кўринади, дейишади. Маҳмуд Ражаб -шоир, ёзувчи, шу миллатнинг чин бир фидоийси, Матназар ...\n«Шарқ тароналари» боис итларнинг ўлдирилиши тармоқда норозилик уйғотди (видео)\nСамарқандда 27 август куни ўтган “Шарқ тароналари” фестивали арафасида дайди итлар ва мушукларнинг оммавий ўлдирилиши ижтимоий тармоқларда жамоатчилик норозилигига ...